“Temir daftar” orqali ijtimoiy xizmat va yordam koʻrsatish hamda “Saxovat va koʻmak” jamgʻarmasi mablagʻlarini shakllantirish va ulardan foydalanish tartibini takomillashtirish toʻgʻrisida
(resolution, 2026-05-22)

Oʻzbekiston Respublikasi Prezidentining “Mahalla institutining jamiyatdagi rolini tubdan oshirish va uning aholi muammolarini hal etishda birinchi boʻgʻin sifatida ishlashini taʼminlashga qaratilgan chora-tadbirlar toʻgʻrisida” 2023-yil 21-dekabrdagi PF-209-son Farmoni hamda “Oʻzbekiston mahallalari uyushmasi faoliyatini yoʻlga qoʻyish va mahallalarda boshqaruv tizimini takomillashtirishga oid qoʻshimcha chora-tadbirlar toʻgʻrisida” 2023-yil 21-dekabrdagi PQ-402-son qaroriga muvofiq Vazirlar Mahkamasi qaror qiladi: 1. Oʻzbekiston Respublikasi Prezidentining “Mahalla institutining jamiyatdagi rolini tubdan oshirish va uning aholi muammolarini hal etishda birinchi boʻgʻin sifatida ishlashini taʼminlashga qaratilgan chora-tadbirlar toʻgʻrisida” 2023-yil 21-dekabrdagi PF-209-son Farmoniga muvofiq 2024-yil 1-martdan boshlab: jismoniy shaxslarni “Temir daftar”, “Yoshlar daftari” va “Ayollar daftari”ga kiritish, shuningdek, ushbu daftarlar hamda Aholini tadbirkorlikka jalb qilish jamgʻarmasi, Bandlikka koʻmaklashish davlat jamgʻarmasi hamda Hunarmandchilik va kasanachilikni qoʻllab-quvvatlash jamgʻarmasi orqali ijtimoiy yordam koʻrsatish va subsidiyalar ajratish “Mahalla yettiligi”ning kollegial qarori asosida amalga oshirilishi; har oyning 5-sanasiga qadar “Temir daftar”, “Yoshlar daftari” va “Ayollar daftari” uchun mablagʻlarni taqsimlovchi masʼul tashkilotlar tomonidan mazkur jamgʻarmalarda shakllangan mablagʻlar tuman (shahar)dagi aholi soni, nogironligi boʻlgan shaxslar soni va Ijtimoiy reyestrga kiritilgan oilalar soniga mutanosib ravishda tegishliligi boʻyicha har bir mahalla kesimida taqsimlanishi; “Temir daftar” Oʻzbekiston Respublikasi Prezidenti huzuridagi Ijtimoiy himoya milliy agentligi va uning hududiy boʻlinmalari tomonidan yuritilishi; “Saxovat va koʻmak” jamgʻarmasi tomonidan koʻrsatiladigan yordamlar fuqarolarning ogʻir ijtimoiy ahvolga tushib qolishining oldini olish va shunday vaziyatga tushganlarni ogʻir vaziyatdan chiqarish maqsadida ijtimoiy xodim tomonidan “Mahalla yettiligi”ga koʻrib chiqish uchun kiritilgan holda koʻrsatilishi belgilanganligi maʼlumot uchun qabul qilinsin. 21. 2025-yil 1-avgustdan boshlab tuman (shahar) hokimliklari huzuridagi “Saxovat va koʻmak” jamgʻarmalari Oʻzbekiston Respublikasi Prezidenti huzuridagi Ijtimoiy himoya milliy agentligining Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarmalar) huzuriga oʻtkazilsin. Bunda: amaldagi moliyalashtirish manbalari saqlab qolingan holda, hududiy boshqarmalar huzuridagi “Saxovat va koʻmak” jamgʻarmasi mablagʻlari gʻaznachilik boʻlinmalarida ochiladigan shaxsiy gʻazna hisobvaraqlarida jamlanadi; hududiy boshqarmalar huzuridagi “Saxovat va koʻmak” jamgʻarmalari uchun ochiladigan shaxsiy gʻazna hisobvaraqlarida jamlangan mablagʻlar Qoraqalpogʻiston Respublikasi, viloyatlar va Toshkent shahridagi tuman (shahar)lar kesimida aholi soni, nogironligi boʻlgan shaxslar soni va Ijtimoiy reyestrga kiritilgan oilalar sonidan kelib chiqqan holda, har bir tuman (shahar) boʻyicha hududiy boshqarmalar uchun gʻaznachilik boʻlinmalarida ochiladigan shaxsiy gʻazna hisobvaraqlariga taqsimlanadi. 4. Quyidagilar: Ijtimoiy himoyaga muhtoj shaxslar va oilalarga “Saxovat va koʻmak” jamgʻarmasi mablagʻlari hisobidan ijtimoiy yordam koʻrsatish tartibi toʻgʻrisidagi nizom 1-ilovaga muvofiq; Ogʻir ijtimoiy ahvolga tushib qolgan oilalarni “Temir daftar”ga kiritish, hisobini yuritish hamda undan chiqarish tartibi toʻgʻrisidagi nizom 2-ilovaga muvofiq tasdiqlansin. 5. Yigʻilgan mablagʻlar tuman (shahar)lardagi aholi soni, nogironligi boʻlgan shaxslar soni va Ijtimoiy reyestrga kiritilgan oilalar soniga mutanosib ravishda hududiy boshqarmalar huzuridagi “Saxovat va koʻmak” jamgʻarmasiga avtomatik ravishda taqsimlanishini taʼminlasin. 6. Tuman (shahar) hokimliklari va “Mahalla yettiligi”: “Saxovat va koʻmak” jamgʻarmasi mablagʻlari hisobidan yordam koʻrsatish masalasi faqat “Inson” ijtimoiy xizmatlar koʻrsatish markazlarining ijtimoiy xodimlari tomonidan keys-menejment asosida oʻtkazilgan oʻrganish yakuni boʻyicha shakllantirilgan tavsiyanoma boʻlgan taqdirda koʻrib chiqilishini; zarur hollarda “Saxovat va koʻmak” jamgʻarmasidan mahalla fuqarolar yigʻinlari uchun ajratilgan mablagʻlar hisobidan bir kun ichida ijtimoiy himoyaga muhtoj shaxslarga belgilangan tartibda yordam koʻrsatilishini taʼminlasin. 7. Oʻzbekiston Respublikasi Prezidenti huzuridagi Statistika agentligi 2024-yil 1-iyulga qadar “Statistika” integrallashgan axborot tizimining “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) bilan integratsiya qilinishini taʼminlasin. 8. Oʻzbekiston Respublikasi Prezidenti huzuridagi Ijtimoiy himoya milliy agentligi: 2024-yil 31-iyulga qadar “Ijtimoiy himoya” AT orqali “Temir daftar”ga kiritish va “Saxovat va koʻmak” jamgʻarmasi mablagʻlari hisobidan yordam koʻrsatish bilan bogʻliq tartib-taomillarni; 2024-yil 1-avgustga qadar jismoniy va yuridik shaxslar tomonidan “Temir daftar”ga kiritilgan oilalarni qoʻllab-quvvatlash va ijtimoiy himoyaga muhtoj oilalarga manzilli xayriya qilinishini taʼminlash maqsadida kraudfanding tizimini joriy etsin hamda “Ijtimoiy himoya” ATda kraudfanding faoliyati bilan bogʻliq tartib-taomillarni amalga oshirish imkoniyatlarini yaratsin; 2024-yil 1-oktabrga qadar “Saxovat va koʻmak” jamgʻarmasi mablagʻlari hisobidan koʻrsatilayotgan ijtimoiy yordamlarni “Ijtimoiy karta” orqali moliyalashtirish tartibini joriy etish boʻyicha Vazirlar Mahkamasiga taklif kiritsin. 9. Oʻzbekiston Respublikasi Hukumatining 3-ilovaga muvofiq ayrim qarorlariga oʻzgartirish va qoʻshimchalar kiritilsin. 10. Oʻzbekiston Respublikasi Hukumatining 4-ilovaga muvofiq ayrim hujjatlari oʻz kuchini yoʻqotgan deb hisoblansin. 11. Oʻzbekiston Respublikasi Prezidenti huzuridagi Ijtimoiy himoya milliy agentligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 12. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari — iqtisodiyot va moliya vaziri J.A. Qoʻchqorov zimmasiga yuklansin. 1. Mazkur Nizom ijtimoiy himoyaga muhtoj shaxslar va oilalarga “Saxovat va koʻmak” jamgʻarmasi mablagʻlari hisobidan yordam koʻrsatish tartibini belgilaydi. 2. “Saxovat va koʻmak” jamgʻarmasi Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik)ning Qoraqalpogʻiston Respublikasi, viloyatlar va Toshkent shahar boshqarmalari huzurida yuridik shaxs maqomiga ega boʻlmagan holda tashkil etiladi va uning mablagʻlari tegishli gʻaznachilik boʻlimlarida alohida ochilgan shaxsiy gʻazna hisobvaraqlarida yigʻiladi. 3. Ushbu Nizomda quyidagi asosiy tushunchalar qoʻllaniladi: vaucher — ayrim turdagi tovarlarni davlat tomonidan qoplab beriladigan mablagʻlar (subsidiya) hisobidan xarid qilish imkoniyatini taqdim etuvchi, amal qilish muddati ikki oy boʻlgan matritsali shtrix kod (QR-kod) bilan tasdiqlangan elektron hujjat; sotuvchi — qurilish materiallari, koʻmir yoki yoqilgʻi mahsulotlari hamda oziq-ovqat, kiyim-kechak va boshqa eng zarur tovarlarni yetkazib berish xizmatini koʻrsatuvchi tadbirkorlik subyektlari; elektron savdo platformasi — tovarlar (ishlar, xizmatlar) oldi-sotdisini masofadan turib amalga oshirish imkonini beruvchi “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT)ning tarkibiy qismi; elektron savdo maydonchasi — qurilish materiallari, koʻmir yoki yoqilgʻi mahsulotlari hamda oziq-ovqat, kiyim-kechak va boshqa eng zarur tovarlarning oldi-sotdisini raqobatli usulda masofadan turib amalga oshirish imkonini beruvchi axborot tizimi; elektron savdo maydonchasining operatori — elektron savdo maydonchasi xizmatlarini raqobatli usulda koʻrsatuvchi hamda buyurtmalar yetkazib berilishini taʼminlovchi yuridik shaxs. 4. “Saxovat va koʻmak” jamgʻarmasi mablagʻlari hisobidan Oʻzbekiston Respublikasi fuqarosi, Oʻzbekiston Respublikasi hududida yashash guvohnomasiga ega boʻlgan chet el fuqarosi yoki fuqaroligi boʻlmagan shaxs (oʻn olti yoshga toʻlmagan shaxs nomidan murojaat qilgan uning qonuniy vakili)ga yordamlar koʻrsatish fuqarolarning ogʻir ijtimoiy ahvolga tushib qolishining oldini olish va shunday vaziyatga tushganlarni ogʻir ijtimoiy vaziyatdan chiqarish maqsadida yordam koʻrsatiladi. 5. “Saxovat va koʻmak” jamgʻarmasi mablagʻlaridan ijtimoiy yordam koʻrsatiladigan shaxslar va oilalarning yashash joyi boʻyicha turgan joyi boʻyicha roʻyxatdan oʻtishidan qatʼiy nazar murojaati yoki bevosita “Inson” ijtimoiy xizmatlar markazlarining ijtimoiy xodimlari tomonidan keys-menejment usulidan foydalangan holda oʻtkaziladigan oʻrganishlar natijalari boʻyicha aniqlanadi. 6. Yordam oluvchilar vaucher asosida uy-joy taʼmirlash yoki tiklash yoxud moslashtirish uchun qurilish materiallari, koʻmir yoki yoqilgʻi mahsulotlari hamda oziq-ovqat, kiyim-kechak va boshqa eng zarur tovarlarni oʻz tanloviga koʻra mazkur Nizomning 5-bobi 1-paragrafida belgilangan talablarga muvofiq “Ijtimoiy himoya” ATda avtorizatsiyadan oʻtgan sotuvchilardan elektron savdo platformasi yoki elektron savdo maydonchalari (keyingi oʻrinlarda — elektron savdo) orqali xarid qiladi. 7. “Saxovat va koʻmak” jamgʻarmasi quyidagi manbalar hisobidan shakllantiriladi: Qoraqalpogʻiston Respublika Joʻqorgʻi Kengesi, xalq deputatlari viloyatlar va Toshkent shahar Kengashlarining qaroriga asosan Qoraqalpogʻiston Respublikasi respublika budjeti, viloyatlar viloyat budjeti va Toshkent shahrining shahar budjeti qoʻshimcha manbalari hisobidan ajratiladigan mablagʻlar; tumanlar (shaharlar) xalq deputatlari Kengashlari qaroriga asosan tumanlar (shaharlar) budjetlarining qoʻshimcha manbalari hisobidan har chorakda ajratiladigan mablagʻlar; Oʻzbekiston Respublikasi Prezidentining “Sud hujjatlari va boshqa organlar hujjatlarini ijro etish tizimini yanada takomillashtirish chora-tadbirlari toʻgʻrisida” 2020-yil 24-noyabrdagi PF-6118-son Farmonining 12-bandiga muvofiq oʻtkaziladigan mablagʻlar; xorijiy (xalqaro) moliya institutlari va boshqa xorijiy donorlarning texnik koʻmaklari va grantlari; jismoniy va yuridik shaxslarning homiylik xayriyalari hamda qonunchilik hujjatlari bilan taqiqlanmagan boshqa manbalar. Oʻzbekiston Respublikasi Prezidenti va Vazirlar Mahkamasining hujjatlari bilan “Saxovat va koʻmak” jamgʻarmasiga maqsadli mablagʻlar ajratilgan taqdirda, ushbu mablagʻlar faqat shu maqsadlar uchun sarflanadi. 8. Mazkur Nizomning 7-bandi toʻrtinchi xatboshisida nazarda tutilgan mablagʻlar Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasida ochilgan maxsus hisobvaraqda jamlanadi hamda har chorakda Agentlik tomonidan tuman (shahar)dagi aholi soni, nogironligi boʻlgan shaxslar soni va Ijtimoiy reyestrga kiritilgan oilalar sonidan kelib chiqib teng ulushda “Saxovat va koʻmak” jamgʻarmalariga avtomatik ravishda taqsimlanadi. 9. Mazkur Nizomning 8-bandida belgilangan koʻrsatkichlar boʻyicha ajratiladigan mablagʻlar miqdoriga Oʻzbekiston Respublikasi Prezidentining 2022-yil 30-dekabrdagi PF-287-son Farmoni bilan tasdiqlangan Ixtisoslashuvi hamda kichik biznes uchun mavjud sharoitdan kelib chiqib toifalarga ajratilgan Oʻzbekiston Respublikasi shahar va tumanlarining roʻyxatiga muvofiq tuman (shahar)ning ixtisoslashuvi hamda kichik biznes uchun mavjud sharoitdan kelib chiqqan holda belgilangan toifasi boʻyicha quyidagi tuzatish koeffitsiyentlari qoʻllaniladi: 1-toifadagi tuman (shaharlar) uchun — 0,88; 2-toifadagi tuman (shaharlar) uchun — 0,95; 3-toifadagi tuman (shaharlar) uchun — 1,03; 4-toifadagi tuman (shaharlar) uchun — 1,06; 5-toifadagi tuman (shaharlar) uchun — 1,1. 10. Har oyning 5-sanasiga qadar tuman (shahar) iqtisodiyot va moliya boʻlimi hamda “Inson” ijtimoiy xizmatlar markazi tomonidan oldingi oyda “Saxovat va koʻmak” jamgʻarmasiga tushgan mablagʻlar mahalla fuqarolar yigʻinidagi aholi, nogironligi boʻlgan shaxslar va mahalla fuqarolar yigʻinida yashovchi Ijtimoiy reyestrga kiritilgan oilalar sonidan kelib chiqib teng ulushda taqsimlanadi. Bunda Agentlik tomonidan mazkur bandda nazarda tutilgan maʼlumotlar Oʻzbekiston mahallalari uyushmasining “Raqamli mahalla” platformasi va “Ijtimoiy himoya” ATdan olinadi. Mahalla fuqarolar yigʻinlari boʻyicha taqsimlangan mablagʻlarga doir maʼlumotlar “Ijtimoiy himoya” ATga “Inson” ijtimoiy xizmatlar markazlari tomonidan kiritib boriladi. 11. Tumanlar (shaharlar) xalq deputatlari Kengashlari mazkur Nizomning 10-bandiga muvofiq taqsimlanadigan mablagʻlar miqdorini tuman (shahar) iqtisodiyot va moliya boʻlimlari hamda “Inson” ijtimoiy xizmatlar markazlari tashabbusiga koʻra mahalla fuqarolar yigʻinlarining ijtimoiy-iqtisodiy holatidan kelib chiqib, “Saxovat va koʻmak” jamgʻarmasida shakllangan umumiy mablagʻlar doirasida kamaytirish yoki koʻpaytirish huquqiga ega. 12. “Saxovat va koʻmak” jamgʻarmasi mablagʻlari hisobidan ushbu Nizomning 1 — 13-ilovalariga muvofiq pasportlarda nazarda tutilgan yordamlar koʻrsatiladi. Jarrohlik amaliyotisiz davolanish va jarrohlik amaliyoti xarajatlarini qoplash, turarjoy ijarasi uchun kompensatsiya hamda uy-joyni taʼmirlash xarajatlarini qoplash tarzidagi yordamlar aynan bir fuqaro uchun bir “Ayollar daftari”, “Yoshlar daftari” jamgʻarmalari yoki boshqa manbalar hisobidan koʻrsatilgan boʻlsa, “Saxovat va koʻmak” jamgʻarmasi mablagʻlari hisobidan koʻrsatilmaydi. 121. Uy-joyni taʼmirlash, shuningdek, yongʻin, suv toshqini, zilzila va boshqa texnogen hodisalar oqibatida zarar koʻrgan uy-joylarni tiklash va taʼmirlash xarajatlarini qoplash tarzidagi yordamlar istisno tariqasida tuman (shahar) hokimliklarining soʻroviga asosan ham “Saxovat va koʻmak” jamgʻarmasi mablagʻlari hisobidan koʻrsatilishi mumkin. Bunda: a) yordamlar Ijtimoiy reyestrga kiritilgan yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravarigacha boʻlgan oilalarga turar joyga nisbatan huquq belgilovchi hujjatlari mavjud boʻlgan, kadastr organlari tomonidan hisobga olingan hamda soliq organlari axborot tizimiga soliq toʻlovchi sifatida kiritilgan uy-joy uchun quyidagi miqdorda koʻrsatiladi: uy-joyni taʼmirlash yordami mazkur yordamni olganiga ikki yildan ortgan oilalarga BHMning 50 baravarigacha boʻlgan miqdorda; yongʻin, suv toshqini, zilzila va boshqa texnogen hodisalar oqibatida zarar koʻrgan uy-joylarni tiklash va taʼmirlash xarajatlarini qoplash yordami zaruratga koʻra, cheklanmagan marotaba BHMning 150 baravarigacha boʻlgan miqdorda; b) tuman (shahar) hokimliklari “Saxovat va koʻmak” jamgʻarmasi mablagʻlaridan foydalanish uchun uning asoslarini hamda yordam koʻrsatiladigan fuqarolarning roʻyxatini ilova qilgan holda tegishlicha Agentlikning Qoraqalpogʻiston Respublikasi, viloyatlar va Toshkent shahar boshqarmalariga soʻrovnoma kiritadi; v) Agentlikning Qoraqalpogʻiston Respublikasi, viloyatlar va Toshkent shahar boshqarmalari tomonidan soʻrovnoma ushbu Nizomning 5 va 9-ilovalariga muvofiq pasportlarda nazarda tutilgan talab va shartlarga muvofiq boʻlgan taqdirda tuman (shahar) hokimliklari huzuridagi “Infratuzilma va ijtimoiy barqarorlik” jamgʻarmasiga “Saxovat va koʻmak” jamgʻarmasi mablagʻlari hisobidan zarur mablagʻlar oʻtkazib beriladi. Bunda: mablagʻlar har oyning 30 sanasiga qadar “Saxovat va koʻmak” jamgʻarmasining tuman (shahar)ga taqsimlangan tushumlari hisobidan ajratiladi; “Infratuzilma va ijtimoiy barqarorlik” jamgʻarmasiga oʻtkaziladigan mablagʻlarning yillik miqdori oʻtgan kalendar yil davomida “Saxovat va koʻmak” jamgʻarmasiga kelib tushgan mablagʻlarning oʻttiz foizidan oshmasligi lozim. 13. “Saxovat va koʻmak” jamgʻarmasi mablagʻlari Oʻzbekiston Respublikasi Prezidentining farmonlari, qarorlari va farmoyishlari hamda Vazirlar Mahkamasining qarorlari, farmoyishlari va topshiriqlariga koʻra ushbu Nizomda nazarda tutilmagan boshqa maqsadlarga ham yoʻnaltirilishi mumkin. Bunda ushbu maqsadlarga yoʻnaltiriladigan mablagʻlar Agentlik tomonidan quyidagilar hisobidan ajratiladi: “Saxovat va koʻmak” jamgʻarmasi hisobvaraqlarida shakllangan, biroq tegishli tuman (shahar)dagi mahallalar kesimida taqsimlanmagan mablagʻlar; “Saxovat va koʻmak” jamgʻarmasi hisobvaraqlarida shakllanib, muqaddam tegishli tuman (shahar)dagi mahallalar kesimida taqsimlangan boʻlsada, biroq ushbu mablagʻlar taqsimlangan oyda foydalanilmagan qoldiq mablagʻlar. 14. “Saxovat va koʻmak” jamgʻarmasi mablagʻlaridan foydalanish quyidagi uch bosqichda amalga oshiriladi: birinchi bosqichda — ijtimoiy himoyaga muhtoj shaxs yoki oilaning ahvoli keys-menejment asosida oʻrganiladi hamda unga “Saxovat va koʻmak” jamgʻarmasi mablagʻlari hisobidan yordam koʻrsatish boʻyicha tavsiya shakllantiriladi; ikkinchi bosqichda — keys-menejment natijasi boʻyicha shakllantirilgan tavsiya asosida yordam koʻrsatish “Mahalla yettiligi” tomonidan kollegial tarzda koʻrib chiqiladi va tegishli qaror qabul qilinadi, kechiktirib boʻlmaydigan hollar bundan mustasno; uchinchi bosqichda — “Mahalla yettiligi”ning yordam koʻrsatish toʻgʻrisidagi kollegial qarori asosida Agentlikning Qoraqalpogʻiston Respublikasi, viloyatlar va Toshkent shahar boshqarmalari tomonidan “Saxovat va koʻmak” jamgʻarmasi hisobidan tegishli mablagʻlar ajratiladi. 15. Ijtimoiy xodim tomonidan birinchi bosqich doirasida ijtimoiy himoyaga muhtoj shaxs yoki oilaning ahvoli quyidagi asoslar boʻyicha keys-menejment asosida oʻrganib chiqiladi: ijtimoiy himoyaga muhtoj shaxsning murojaati; ijtimoiy xodim tashabbusi bilan oilani oʻrganish davomida. 16. Yordam oluvchining maʼlumotlari elektron axborot almashish tizimlari orqali ushbu Nizomning 1 — 13-ilovalariga muvofiq pasportlarda nazarda tutilgan talab va shartlarga toʻgʻri kelishi tasdiqlangandan soʻng keys-menejment oʻtkazish natijasida ijtimoiy himoyaga muhtoj shaxsga (oilaga) “Saxovat va koʻmak” jamgʻarmasi hisobidan yordamni koʻrsatish toʻgʻrisida ijtimoiy xodim tomonidan “Ijtimoiy himoya” AT orqali tavsiyanoma shakllantiriladi. Tavsiyanoma shakllantirilgandan soʻng, mazkur Nizomning 1 — 13-ilovalarida koʻrsatilgan yordamlar boʻyicha tavsiyanoma bir kun ichida koʻrib chiqish uchun “Mahalla yettiligi”ga kiritiladi. Mazkur Nizomning 2-ilovasida koʻrsatilgan yordamni koʻrsatish boʻyicha shakllantirilgan tavsiyanoma qonunchilikda belgilangan tartibda tegishli tibbiyot muassasasidan ixtisoslashtirilgan muassasada davolanishiga asos boʻluvchi va tibbiy xizmatning qiymati koʻrsatilgan yoʻllanmani (keyingi oʻrinlarda — yoʻllanma) olishi uchun yordam oluvchiga beriladi. Ijtimoiy reyestrga kiritilgan oilalar boʻyicha ishlab chiqilgan individual rejada muayyan ijtimoiy yordamlarning belgilanishi ushbu toifadagi shaxslardan qoʻshimcha murojaat talab etmagan holda keys-menejment asosida oʻrganilmasdan tavsiyanoma shakllantiriladi hamda “Mahalla yettiligi”ga koʻrib chiqish uchun kiritiladi. 17. Ushbu Nizomning 2-ilovasida koʻrsatilgan yordamdan foydalanish uchun tavsiyanoma asosida yordam oluvchi tomonidan yoʻllanma bilan qayta murojaat qilingandan soʻng, ijtimoiy xodim tomonidan bir ish kuni ichida yoʻllanma sogʻliqni saqlash organlari orqali yoki ularning elektron axborot tizimlaridan tekshiriladi hamda koʻrib chiqish uchun “Mahalla yettiligi”ga kiritiladi. Bunda agar ikki oy muddat ichida yordam oluvchining yoʻllanmasi mavjudligi tasdiqlanmasa tavsiyanoma bekor qilinadi. 18. “Mahalla yettiligi” tomonidan ijtimoiy xodimning tavsiyanomasi besh kun ichida (shoshilinch kechiktirib boʻlmaydigan hollar bundan mustasno) kollegial tartibda koʻrib chiqiladi va quyidagi qarorlardan biri qabul qilinadi: ijtimoiy himoyaga muhtoj shaxs yoki oilaga “Saxovat va koʻmak” jamgʻarmasi mablagʻlari hisobidan yordam koʻrsatish toʻgʻrisida; tavsiyanomada koʻrsatilgan yordam miqdori “Saxovat va koʻmak” jamgʻarmasida shakllangan mablagʻlarning mahalla fuqarolar yigʻini boʻyicha taqsimlangan miqdoridan ortiq boʻlgan taqdirda, koʻrsatiladigan yordamlarning miqdorini kamaytirish yoki yordam koʻrsatishni keyingi oyga kechiktirish haqida; ijtimoiy himoyaga muhtoj shaxs yoki oilaga “Saxovat va koʻmak” jamgʻarmasi mablagʻlari hisobidan yordam koʻrsatishni rad etish toʻgʻrisida. “Mahalla yettiligi” tomonidan qabul qilinadigan qaror matni “Ijtimoiy himoya” ATda avtomatik shakllantiriladi. Bunda koʻrsatiladigan yordamning miqdori fuqaroning ehtiyojidan kelib chiqib, xodim tomonidan kiritiladi. 19. “Mahalla yettiligi” tomonidan ijtimoiy xodimning har bir tavsiyanomasi boʻyicha oila alohida koʻrib chiqilib, ovoz beriladi hamda “Mahalla yettiligi” aʼzolarining oddiy koʻpchilik ovozi bilan oilaga yordam koʻrsatish boʻyicha qaror qabul qilinadi. Bunda ovozlar teng boʻlib qolganda, mahalla raisining ovozi hal qiluvchi ahamiyatga ega boʻladi. Mazkur Nizomning 18-bandida nazarda tutilgan muddatda “Mahalla yettiligi” vakillari tomonidan ovoz berilishi shart. 20. Ushbu Nizomning 18-bandi uchinchi xatboshisida nazarda tutilgan bir oilaga yordam koʻrsatish ketma-ket uch marotaba keyingi oyga kechiktirilganda, yordamni tayinlash “Ijtimoiy himoya” AT tomonidan avtomatik ravishda rad etiladi. Bunda “Saxovat va koʻmak” jamgʻarmasi mablagʻlari hisobidan ajratiladigan yordamlarni olish uchun ijtimoiy yordam olish istagida boʻlgan oila (shaxs) tomonidan qayta murojaat qilinishi mumkin. 21. Agentlikning Qoraqalpogʻiston Respublikasi, viloyatlar va Toshkent shahar boshqarmalari “Mahalla yettiligi”ning ijtimoiy himoyaga muhtoj oilalarga yordam koʻrsatish toʻgʻrisidagi qarorlariga asosan yordamlar boʻyicha tegishli mablagʻlar mazkur Nizomning 1 — 13-ilovalariga muvofiq pasportlarda nazarda tutilgan tartibda oʻtkazib beriladi. 22. Ijtimoiy xodim tomonidan ushbu Nizomning 15 va 16-bandlarida nazarda tutilgan tadbirlarni amalga oshirish jarayonida oilaga shoshilinch yordam koʻrsatish lozimligi aniqlanganda, zudlik bilan “Ijtimoiy himoya” AT orqali tavsiyanoma shakllantiriladi hamda “shoshilinch” grifi ostida koʻrib chiqish va qaror qabul qilish uchun “Mahalla yettiligi”ga kiritadi. Ushbu tavsiyanoma “Mahalla yettiligi” tomonidan bir sutka ichida koʻrib chiqilishi shart. 23. Ushbu Nizomning 3, 4, 6, 7, 8, 10-11-ilovalariga muvofiq pasportlarda nazarda tutilgan ijtimoiy yordamlarni koʻrsatish quyidagi holatlarda toʻxtatiladi: yordam oluvchi yoxud ularning qonuniy vakili tomonidan tegishli ijtimoiy yordamdan foydalanishni toʻxtatish haqida ariza bilan murojaat qilganda; yordam oluvchi vafot etgan taqdirda; yordam oluvchi ozodlikdan mahrum etilganda; yordam oluvchi oila “mahalla yettiligi”ning yordam koʻrsatish toʻgʻrisidagi kollegial qarori qabul qilingunga qadar Ijtimoiy reyestrdan chiqarilganda; yordam oluvchi doimiy yashash uchun Oʻzbekiston Respublikasi tashqarisiga chiqib ketilganda. 24. Mazkur Nizomning 3, 5, 8 va 9-ilovalariga muvofiq pasportda nazarda tutilgan uy-joy taʼmirlash yoki tiklash yoxud moslashtirish uchun qurilish materiallari, koʻmir yoki yoqilgʻi mahsulotlari hamda oziq-ovqat, kiyim-kechak va boshqa eng zarur tovarlarni (keyingi oʻrinlarda — tovar) xarid qilish tarzidagi ijtimoiy yordamlar elektron tijorat vositasida elektron savdo platformasi orqali koʻrsatiladi. Tovarlarni xarid qilish tadbirkorlik subyektlari tomonidan yuritiladigan elektron savdo maydonchalari orqali ham amalga oshirilishi mumkin. Bunda, elektron savdo maydonchalari orqali tovarlarni xarid qilish va ular boʻyicha toʻlovlarni amalga oshirish ushbu elektron savdo maydonchalari operatorlari va Agentlik tomonidan belgilangan tartibda amalga oshiriladi. 25. Elektron savdo platformasi orqali xarid qilinadigan tovarlar ushbu turdagi tovarlarni realizatsiya qiluvchi sotuvchilar tomonidan elektron savdo platformasiga joylashtiriladi. 26. Sotuvchilar tomonidan elektron savdo platformasiga ular tomonidan realizatsiya qilinadigan tovarlarni joylashtirish uchun “Ijtimoiy himoya” ATda elektron ofertani tasdiqlash orqali bepul va ixtiyoriylik asosida avtorizatsiyadan oʻtadi. Sotuvchilar “Ijtimoiy himoya” ATda avtorizatsiyadan oʻtishda quyidagi maʼlumotlarni koʻrsatadi: yuridik shaxslar uchun soliq toʻlovchining identifikatsiya raqami (STIR) hamda telefon raqami; yakka tartibdagi tadbirkorlar uchun pasport seriyasi va raqami, jismoniy shaxsning shaxsiy identifikatsiya raqami (JSHSHIR) hamda telefon raqami; tadbirkorlik subyekti va uning filiali yuridik manzillari, hisobvaragʻi, bank rekvizitlari, ishonchli vakil haqida maʼlumotlar hamda uning telefon raqami; sotiladigan tovarlarning turlari va nomi hamda qonunchilikda belgilangan hollarda ularning muvofiqlik sertifikati raqamlari hamda amal qilish muddatlari. 27. Avtorizatsiyadan tegishli maʼlumotlar toʻldirilib, elektron raqamli imzo (keyingi oʻrinlarda — ERI) yoki “Ijtimoiy himoya” ATda “Elektron hukumat” tizimi foydalanuvchilarini identifikatsiya qilishning yagona axborot tizimi (OneID) orqali tasdiqlangandan soʻng oʻtiladi. Bunda, sotuvchilar elektron ofertani tasdiqlaganidan soʻng ular tomonidan koʻrsatilgan maʼlumotlarning toʻgʻriligi va toʻlovga qobiliyatsizlik tartib-taomillarining mavjud emasligi “Ijtimoiy himoya” ATda idoralararo elektron hamkorlik orqali avtomatik tarzda aniqlanadi. Sotuvchilar tomonidan koʻrsatilgan maʼlumotlar toʻgʻriligi hamda ularning faoliyati tugatilmaganligi aniqlangan taqdirda, sotuvchilar avtorizatsiyadan oʻtkaziladi va ular uchun “Ijtimoiy himoya” ATda shaxsiy kabinet ochiladi. 28. Mazkur Nizomning 27-bandida nazarda tutilgan talablarga javob bermaydigan sotuvchilar “Ijtimoiy himoya” ATda avtorizatsiyadan oʻtkazilmaydi. 29. Quyidagilar sotuvchilarni elektron savdo platformasida tovarlarni realizatsiya qilish faoliyatini cheklash uchun asos hisoblanadi: tadbirkorlik subyekti tugatilganda yoki bankrot deb topilganda; yordam oluvchiga ayni bir sotuvchi tomonidan uch va undan koʻp marotaba sifatsiz va nuqsonli tovarlar yetkazib berilganda. 30. “Ijtimoiy himoya” ATda avtorizatsiyadan oʻtkazilgan sotuvchilar tovarlarni elektron savdo platformasi orqali realizatsiya qilish uchun ular toʻgʻrisidagi quyidagi maʼlumotlarni tegishlicha “Ijtimoiy himoya” ATning “Tovarlar” boʻlimiga elektron ofertaga Agentlik tomonidan tasdiqlangan ilova qilinadigan minimal texnik talablarga muvofiq joylashtiradi: har bir tovarning nomi, narxi, foydalanish va kafolat muddatlari, ularning texnik tavsifi va koʻrsatkichlari, foydalanish boʻyicha yoʻriqnoma, kafolat va foydalanish muddatlari tugamasdan yoki tugaganidan soʻng amalga oshiriladigan tadbirlar; qonunchilik hujjatlarida belgilangan hollarda muvofiqligi baholanishi yoki davlat roʻyxatidan oʻtkazilishi lozim boʻlgan tovarlar boʻyicha ularning muvofiqlik sertifikati va davlat roʻyxatidan oʻtkazilganligi toʻgʻrisidagi maʼlumotlar; Agentlik tomonidan belgilangan talablar boʻyicha har bir tovarning turli xil rakursdan olingan fotosuratlari. Bunda realizatsiya qilinadigan tovarga muvofiq kelmaydigan fotosuratlarni joylashtirish taqiqlanadi; tovarni yetkazib berish muddati. 31. Sotuvchi tomonidan Agentlikning elektron savdo platformasi orqali sotiladigan tovarlar mazkur elektron savdo platformasining “Tovar” boʻlimida mavjud shu turdagi tovarlarning oʻrtacha qiymatidan kelib chiqqan holda Agentlik tomonidan belgilanadigan narx diapazoni doirasida belgilangan narxlar boʻyicha joylashtiriladi. 32. Tovarlarning minimal texnik talablarga muvofiqligi va maʼlumotlarning toʻliqligi Agentlikning masʼul xodimlari tomonidan “Ijtimoiy himoya” ATda qabul qilingandan soʻng ular tegishlicha “Ijtimoiy himoya” ATning “Tovarlar” boʻlimi orqali elektron savdo platformasiga chiqariladi. Bunda minimal texnik talablarga muvofiq kelmaydigan hamda qonunchilikda belgilangan hollarda olinishi lozim boʻlgan muvofiqlik sertifikati yoki davlat roʻyxatidan oʻtkazilganligi toʻgʻrisidagi guvohnoma olinmaganda va ularning amal qilish muddati tugaganda ushbu tovarlarni elektron savdo platformasiga chiqarishga yoʻl qoʻyilmaydi. 33. Mazkur Nizomning 3, 5, 8 va 9-ilovalariga muvofiq pasportlarda nazarda tutilgan ijtimoiy yordamlarni koʻrsatish belgilangan taqdirda, “Inson” markazlari tomonidan: yordam oluvchi nomiga “Ijtimoiy himoya” AT orqali vaucher shakllantiriladi; yordam oluvchining nomiga vaucher shakllantirilganligi toʻgʻrisida “Ijtimoiy himoya” AT yoki SMS-xabarnoma orqali xabardor qilinadi. 34. Yordam oluvchi unga nisbatan vaucher shakllanganligi toʻgʻrisidagi xabarni olgandan soʻng ikki oy ichida bevosita oʻzi yoki qonuniy vakili orqali elektron savdo platformasida vaucherga muvofiq tegishli tovarni xarid qilish boʻyicha buyurtma berish uchun “Ijtimoiy himoya” ATda shaxsni tasdiqlovchi hujjat (biometrik pasport yoki identifikatsiyalovchi ID-karta yoxud tugʻilganlik haqidagi guvohnoma) maʼlumotlari va telefon raqamini kiritgan holda roʻyxatdan oʻtadi. Kiritilgan maʼlumotlar yordam oluvchi yoxud uning qonuniy vakilining roziligini ifodalaydigan hamda uni identifikatsiya va autentifikatsiya qilish imkonini beradigan elektron tasdiqlash usullari (SMS-xabarnoma, Face-ID) yoki “Ijtimoiy himoya” ATda yaratilgan maxsus identifikatsiya qilish (Yagona identifikatsiya tizimi (OneID), Mobile-ID) orqali tasdiqlangandan soʻng roʻyxatdan oʻtkaziladi. Roʻyxatdan oʻtgan yordam oluvchi yoxud uning qonuniy vakiliga “Ijtimoiy himoya” ATda shaxsiy kabinet ochiladi. 35. Yordam oluvchi “Ijtimoiy himoya” ATda roʻyxatdan oʻtish hamda vaucherga muvofiq tovarga buyurtma berish uchun bevosita oʻzi yoki qonuniy vakili orqali “Inson” markazi yoki ijtimoiy xodimga murojaat qilishi mumkin. Bunda, ushbu shaxslarning murojaatlariga asosan “Inson” markazi yoki ijtimoiy xodim elektron qurilma vositalari yordamida real vaqt rejimida ularni “Ijtimoiy himoya” ATda roʻyxatdan oʻtkazadi hamda ularning nomidan vaucherga muvofiq tegishli tovarga buyurtmani shakllantiradi. 36. Yordam oluvchi yoxud ularning qonuniy vakillari elektron savdo orqali tovarga bergan buyurtmalarining toʻliqligi va toʻgʻriligi uchun masʼul hisoblanadi. 37. Yordam oluvchini tegishli tovarlar bilan taʼminlashda: Yordam oluvchi yoxud ularning qonuniy vakillari oʻz xohishiga koʻra “Ijtimoiy himoya” ATning “Tovarlar” boʻlimi orqali tovarlar sotuvchisini hamda vaucherda koʻrsatilgan tovarning turini tanlaydi va buyurtma qiladi; sotuvchi buyurtmani “Ijtimoiy himoya” AT orqali qabul qilib olgandan soʻng uch kun ichida buyurtma qilingan tovarni yetkazib berish vaqtni haqidagi maʼlumotlarni yordam oluvchi yoxud ularning qonuniy vakillarini elektron tarzda yoki mobil aloqa vositasi orqali xabardor qiladi; sotuvchilar tovarlar boʻyicha buyurtmani qabul qilib olgandan soʻng buyurtma qilingan tovarni yordam oluvchi yoxud ularning qonuniy vakillariga uch kun ichida yetkazib berilishini taʼminlashi lozim; tovarlar bevosita yordam oluvchi yoki ularning qonuniy vakillarining oʻziga topshirilgan soʻng yordam oluvchi yoxud ularning qonuniy vakillari tomonidan tovar qabul qilib olinganligi toʻgʻrisidagi SMS-xabarnoma tasdiq kodi maʼlum qilinganda, sotuvchilar buyurtma ularga yetkazib berilganligini “Ijtimoiy himoya” ATda tasdiqlaydi. 38. Iqtisodiyot va moliya vazirligining Davlat moliyasini boshqarish axborot tizimida (keyingi oʻrinlarda — DMBAT) mazkur bobga muvofiq xarid qilinadigan tovarlar boʻyicha toʻlovlarni amalga oshirish va hisobini yuritish maqsadida Agentlikning Qoraqalpogʻiston Respublikasi, viloyatlar va Toshkent shahar boshqarmalari uchun tuman va shaharlar kesimida alohida shaxsiy gʻazna hisobvaraqlari ochiladi. 39. Yordam oluvchi yoxud ularning qonuniy vakillari tomonidan vaucherga muvofiq mazkur bobda belgilangan tartibda berilgan buyurtmalar kesimidagi maʼlumotlar “Ijtimoiy himoya” ATda shakllantirilib boriladi. 40. Yordam oluvchi yoxud ularning qonuniy vakillari tomonidan vaucherga muvofiq tanlangan buyurtmaning xarid narxi va vaucherda koʻrsatilgan miqdordagi mablagʻ oʻrtasida salbiy farq mavjud boʻlganda, yordam oluvchi yoxud ularning qonuniy vakillari tomonidan dastlab ushbu salbiy farq summasi toʻlanishi lozim. Buyurtmaning xarid narxi va vaucherda koʻrsatilgan miqdordagi mablagʻ oʻrtasidagi salbiy farq summasi yordam oluvchi yoxud ularning qonuniy vakillari tomonidan toʻlanmagan taqdirda, ushbu tovarni sotayotgan sotuvchi buyurtmani qabul qilishni rad qiladi. 41. Buyurtmalar mazkur Nizomning 37-bandida belgilangan tartibda yordam oluvchi yoxud ularning qonuniy vakillariga yetkazib berilganligi tasdiqlanganidan soʻng ushbu shaxslarning yashash joyi boʻyicha “Inson” markazining “Ijtimoiy himoya” ATdagi shaxsiy kabinetiga bu toʻgʻrisida xabarlar kelib tushadi. 42. Buyurtma yordam oluvchi yoxud ularning qonuniy vakillariga yetkazib berilganligi tasdiqlangandan soʻng, bu toʻgʻrisidagi maʼlumotlar “Ijtimoiy himoya” AT orqali Davlat imtiyozlari yagona elektron platformasiga yuboriladi. Davlat imtiyozlari yagona elektron platformasi orqali buyurtmaning xarid narxi, biroq ushbu Nizomga 3, 5 va 8-ilovalariga muvofiq pasportlarda koʻrsatilgan miqdordagi mablagʻdan koʻp boʻlmagan miqdordagi mablagʻ DMBATga yoʻnaltiriladi. Bunda DMBAT tomonidan tegishli pul mablagʻlari tovarlarni sotuvchilarning bank hisobvaragʻiga buyurtma yordam oluvchi yoxud ularning qonuniy vakillariga yetkazib berilganligi tasdiqlangandan soʻng avtomatik tarzda oʻtkaziladi. Mablagʻlar sotuvchilarning bank hisobvaragʻiga dam olish kuniga yoxud bayram yoki boshqa ishlanmaydigan kunga toʻgʻri kelsa, undan keyingi birinchi ish kunida oʻtkaziladi. Xarid qilingan tovarlar xarid narxi vaucherdan kam boʻlgan taqdirda, oʻrtada hosil boʻlgan ijobiy farq summasi shaxsiy gʻazna hisobvaragʻida qoldiriladi. 43. “Saxovat va koʻmak” jamgʻarmasi mablagʻlari Agentlikning Qoraqalpogʻiston Respublikasi, viloyatlar va Toshkent shahar boshqarmalari tomonidan tasarruf etiladi. 44. Agentlikning Qoraqalpogʻiston Respublikasi, viloyatlar va Toshkent shahar boshqarmalari quyidagilar uchun masʼul hisoblanadi: ushbu Nizomning 21-bandida nazarda tutilgan muddatda “Mahalla yettiligi”ning qarorida koʻrsatilgan yordam boʻyicha mablagʻlarni moliyalashtirish; “Saxovat va koʻmak” jamgʻarmasi mablagʻlaridan moliyalashtirilgan yordamlar toʻgʻrisidagi maʼlumotlarni muntazam ravishda “Ijtimoiy himoya” ATga kiritib borish; “Saxovat va koʻmak” jamgʻarmasi mablagʻlaridan maqsadli va samarali foydalanish. 45. Sotuvchi tovarlarni sifati va oʻz vaqtida yordam oluvchining uyigacha yetkazib berilishini taʼminlash uchun javobgar hisoblanadi. 46. Qonunchilik hujjatlariga muvofiq bepul yoki imtiyozli tarzda yordam koʻrsatiladigan shaxslarga “Saxovat va koʻmak” jamgʻarmasi mablagʻlari hisobidan aynan shu turdagi yordam koʻrsatilmaydi. 47. “Saxovat va koʻmak” jamgʻarmasi mablagʻlari hisobidan yordam olish uchun murojaatlarni koʻrib chiqish bosqichlari boʻyicha ijtimoiy himoyaga muhtoj shaxslarga SMS-xabarnoma yuboriladi. Bunda SMS-xabarnoma yuborish bilan bogʻliq xarajatlar Ijtimoiy himoya davlat jamgʻarmasi va qonunchilik hujjatlarida taqiqlanmagan boshqa manbalar hisobidan qoplanadi. 48. “Saxovat va koʻmak” jamgʻarmasi mablagʻlari hisobidan koʻrsatilgan yordamlar toʻgʻrisidagi maʼlumotlar “Ijtimoiy himoya” ATga kiritib boriladi. 49. Davlat moliyaviy nazorati inspeksiyasi va uning hududiy boʻlinmalari tomonidan mazkur Nizomga muvofiq tumanlar (shaharlar)da ijtimoiy yordamlar uchun ajratilgan mablagʻlarning samarali va maqsadli ishlatilishi boʻyicha nazorat amalga oshiriladi. 50. Mazkur Nizom talablarining buzilishida aybdor shaxslar qonunchilik hujjatlarida belgilangan tartibda javob beradilar. 1.Ijtimoiy yordam nomi:Ijtimoiy himoyaga muhtoj shaxslarning bandligini va ijtimoiy faolligini taʼminlashga qaratilgan ijtimoiy loyihalarni moliyalashtirish uchun grant ajratish2.Ijtimoiy yordam miqdori:BHMning 60 baravarigacha boʻlgan miqdorda3.Ijtimoiy yordam oluvchining toifasi:Jismoniy shaxslar va nodavlat tashkilotlar4.Ijtimoiy yordamni olish uchun taqdim qilinadigan hujjatlar:Amalga oshirilishi rejalashtirilayotgan ijtimoiy loyiha va uni amalga oshirish natijasida olinadigan natijalar toʻgʻrisida maʼlumot;Ijtimoiy loyihani amalga oshirish uchun talab etiladigan mablagʻlar hisob-kitobi (smeta).5.Ijtimoiy yordamni taqdim etish talablari va shartlari:Ijtimoiy yordam tuman (shahar) hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari rahbarligidagi komissiya* tomonidan har yili bir marta oʻtkaziladigan “Eng yaxshi ijtimoiy loyihalar” tanlovida gʻolib deb topilgan ijtimoiy loyihalarni moliyalashtirish uchun ajratiladi. Bunda:“Eng yaxshi ijtimoiy loyihalar” tanlovini oʻtkazish, shu jumladan ijtimoiy loyihalarni oʻtkazish vaqti, koʻrib chiqish va gʻolib loyihalarni tanlash tartibi Ijtimoiy himoya milliy agentligi tomonidan tasdiqlanadi.6.Ijtimoiy yordam koʻrsatish davriyligi:Bir yilda bir marotaba7.Ijtimoiy yordam koʻrsatish shakli:Mazkur yordam:jismoniy shaxslarga ijtimoiy loyihalarni amalga oshirish uchun zarur asbob-uskuna, jihozlar, xomashyo yoki xizmatlar xarid qilib berish orqali ajratiladi;nodavlat tashkilotlarga ish oʻrinlarini yaratish, ishlab chiqarish (xizmatlar koʻrsatish) koʻlamini kengaytirish, xomashyo xarid qilish, loyiha doirasida ishga qabul qilingan shaxslarning bilimi va malakasini oshirish maqsadida oʻqitish xarajatlarini qoplash uchun ularning tijorat banklaridagi hisobvaraqlariga shartnomaga muvofiq oʻtkazib beriladi.8.Izoh:“Eng yaxshi ijtimoiy loyihalar” tanlovida qatnashadigan ijtimoiy loyihalar quyidagi tartibda shakllantiriladi va koʻrib chiqiladi:har bir mahallada jismoniy va yuridik shaxslar tomonidan amalga oshirish rejalashtirilgan ijtimoiy loyihalar har yili yanvar oyi yakuniga qadar ushbu mahallada faoliyat yurituvchi ijtimoiy xodimga taqdim etiladi;jismoniy va yuridik shaxslar tomonidan taqdim etilgan hamda ijtimoiy xodim tomonidan shakllantiriladigan roʻyxatga kiritilgan mahallada amalga oshirilishi rejalashtirish ijtimoiy loyihalar ushbu “mahalla yettiligi” tomonidan har yili fevral oyi yakuniga qadar koʻrib chiqiladi hamda eng yaxshi deb topilgan 3 ta loyiha tuman (shahar) hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari rahbarligidagi komissiyaga koʻrib chiqish uchun kiritiladi;tuman (shahar) hokimining yoshlar siyosati, ijtimoiy rivojlantirish va maʼnaviy-maʼrifiy ishlar boʻyicha oʻrinbosari rahbarligidagi komissiya tomonidan har yili 25-martga qadar mahallalar tomonidan taqdim etilgan loyihalar orasidan mahallalar kesimida har bir mahallada yashovchi Ijtimoiy reyestrga kiritilgan oilalarning kamida 3 nafar ijtimoiy himoyaga muhtoj shaxslarni bandligini taʼminlash va ijtimoiy faolligini oshirishga qaratilgan bitta loyiha gʻolib deb topiladi.Bunda mazkur pozitsiyaning uchinchi va toʻrtinchi xatboshilarida nazarda tutilgan ijtimoiy loyihalarni koʻrib chiqish va gʻolibni aniqlashda quyidagi mezonlarga asoslaniladi:Ijtimoiy reyestrga kiritilgan oilalarning ijtimoiy himoyaga muhtoj shaxslarini doimiy ish joyi bilan taʼminlashga yoki ularni ijtimoiy faolligini oshirishga (tadbirkorlik faoliyatini boshlash, sport bilan shugʻullanish, sanʼat va madaniy faoliyat bilan shugʻullanish) qaratilganligi;loyihani amalga oshirish uchun zarur moliyaviy resurs, dastgoh, uskuna va jihozlarga ega boʻlish;loyihaning mahallani ixtisoslashuviga mosligi, dolzarbligi, bozorbop va daromadliligi, ijtimoiy jozibadorligi;jismoniy va yuridik shaxslarning amalga oshirilishi rejalashtirilayotgan ijtimoiy loyiha boʻyicha tajribaga egaligi;xodimlar uchun zarur mehnat sharoitlari yaratish va munosib ish haqi toʻlashga qobiliyatliligi;ish bilan taʼminlash bilan bir qatorda malakasi yetarli boʻlmagan ijtimoiy himoyaga muhtoj shaxslarni kasb-hunarga oʻqitish yoki malakasini oshirish boʻyicha chora-tadbirlar belgilash imkoniyati mavjudligi. 1.Ijtimoiy yordam nomi:Jarrohlik amaliyotisiz davolanish va jarrohlik amaliyoti xarajatlari qoplash2.Ijtimoiy yordam miqdori:Jarrohlik amaliyotisiz davolanish uchun — BHMning 50 baravarigacha;Jarrohlik amaliyotini oʻtkazish uchun — Davlat tibbiy sugʻurta jamgʻarmasi tomonidan qoplashini belgilangan bazaviy narxlar doirasida.3.Ijtimoiy yordam oluvchining toifasi:Ijtimoiy reyestrga kiritilgan yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravarigacha boʻlgan oilalar.4.Ijtimoiy yordamni olish uchun taqdim qilinadigan hujjatlar:-5.Ijtimoiy yordamni taqdim etish talablari va shartlari:Ijtimoiy yordam oluvchining quyidagi toifalardan biriga taalluqliligi:a) Ijtimoiy reyestrda roʻyxatda turgan oila aʼzosi;b) oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oila aʼzosi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi.6.Ijtimoiy yordam koʻrsatish davriyligi:Bir yilda bir marotaba7.Ijtimoiy yordam koʻrsatish shakli:Mazkur yordamni koʻrsatish boʻyicha mablagʻlar Davlat tibbiy sugʻurta jamgʻarmasiga oʻtkazib beriladi. Bunda:yordam koʻrsatiladigan shaxsni jarrohlik amaliyotisiz davolash yoki jarrohlik amaliyotini oʻtkazish Davlat tibbiy sugʻurta jamgʻarmasi tomonidan qonunchilikda belgilangan tartibda tanlangan hamda shartnoma tuzilgan tibbiyot tashkiloti (davlat yoki nodavlat) tomonidan amalga oshiriladi;yordam koʻrsatiladigan shaxsni jarrohlik amaliyotisiz davolash yoki jarrohlik amaliyotini oʻtkazilganidan soʻng, Davlat tibbiy sugʻurta jamgʻarmasining talabnomasiga muvofiq tegishli xarajatlarni moliyalashtirish uchun mablagʻlar 3 ish kuni ichida Davlat tibbiy sugʻurta jamgʻarmasiga oʻtkaziladi;Davlat tibbiy sugʻurta jamgʻarmasi Ijro etuvchi apparati tomonidan tegishli mablagʻlar tibbiyot tashkilotiga oʻtkazib beriladi;Davlat tibbiy sugʻurta jamgʻarmasi Ijro etuvchi apparati tomonidan “Saxovat va koʻmak” jamgʻarmasi mablagʻlari hisobidan tibbiyot tashkilotlariga oʻtkazilgan mablagʻlar boʻyicha alohida hisob-kitob yuritiladi.9.Izoh:Mazkur yordam uni oluvchilar uchun qonunchilik hujjatlariga muvofiq:Davlat budjeti mablagʻlari hisobidan imtiyozli toifaga kiruvchi shaxslar davolanadigan kasalliklar roʻyxatiga muvofiq yoʻllanmalar asosida;Davlat tibbiy sugʻurtasi mablagʻlari hisobidan tibbiy yordam koʻrsatilmagan yoki ushbu yordam xarajatlari boshqa manbalar (“Ayollar daftari” jamgʻarmasi, “Yoshlar daftari” jamgʻarmasi va boshqa manbalar) hisobidan qoplanmagan holatlarda koʻrsatiladi.Yordam oluvchilarning hisobi alohida yuritiladi.Mazkur pasportga muvofiq jarrohlik amaliyotisiz davolanish va jarrohlik amaliyoti xarajatlarini qoplash uchun toʻlovlarni amalga oshirish tartibi Ijtimoiy himoya milliy agentligi, Sogʻliqni saqlash vazirligi va Davlat tibbiy sugʻurta jamgʻarmasi tomonidan tasdiqlanadi. 1.Ijtimoiy yordam nomi:Oziq-ovqat, kiyim-kechak va boshqa eng zarur tovarlar bilan bogʻliq xarajatlarni qoplash 2.Ijtimoiy yordam miqdori:Oziq-ovqat mahsulotlari uchun — BHMning 1 baravari miqdorda;Kiyim-kechak va boshqa eng zarur tovarlar uchun — BHMning 5 baravari miqdorda.3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:-5.Ijtimoiy yordamni taqdim etish talablari va shartlari:Oilaning Ijtimoiy reyestrda turishi.6.Ijtimoiy yordam koʻrsatish davriyligi:Oziq-ovqat mahsulotlari uchun — har chorakda bir marotaba;Kiyim-kechak va boshqa eng zarur tovarlar uchun — har yarim yilda bir marotaba.7.Ijtimoiy yordam koʻrsatish shakli:Mazkur yordam quyidagi shakllardan biri orqali koʻrsatiladi:oziq-ovqat mahsulotlari, kiyim-kechak va boshqa eng zarur tovarlarni elektron savdo platformasi va savdo maydonchalari orqali elektron shaklda xarid qilish uchun belgilangan qiymatdagi vaucher ajratiladi;2025-yil 15-avgustga qadar oziq-ovqat mahsulotlari, kiyim-kechak va boshqa eng zarur tovarlarni xarid qilish tuman (shahar) hokimliklari va tadbirkorlik subyektlari oʻrtasida tuzilgan shartnomalar asosida amalga oshiriladi.8.Ijtimoiy yordam boʻyicha xarid qilinadigan oziq-ovqat mahsulotlari, kiyim-kechak va boshqa eng zarur tovarlar roʻyxati:*Oziq-ovqat mahsulotlariROʻYXATIT/rOziq-ovqat mahsuloti nomiUnOʻsimlik yogʻi va choyGuruch va donli mahsulotlarMakaron mahsulotlariTuxumGoʻsht mahsulotlari (mol, qoʻy, parranda, baliq)Sabzavot va poliz mahsulotlariShakarKiyim-kechak va boshqa eng zarur tovarlarROʻYXATIT/rMahsulot nomiMaktab formasi (kostum-shim, koʻylak, oyoq kiyim, sumka)Qishki va yozgi kiyim-kechaklar hamda oyoq kiyimlarSport kiyim-kechaklari va oyoq kiyimlariKoʻrpa-toʻshak va choyshablarGigiyena vositalari (atir sovun, shampun, kir sovun, kir yuvish poroshogi, idish yuvish vositalari) 1.Ijtimoiy yordam nomi:Turar joy ijarasi uchun kompensatsiya2.Ijtimoiy yordam miqdori:Ijara toʻlovining 50 foizi, biroq BHMning 2 baravarigacha (Toshkent shahrida BHMning 4 baravarigacha, Nukus shahri hamda viloyatlar markazlarida BHMning 3 baravarigacha)3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:Ijara shartnomasi nusxasi va ijara shartnomasining soliq organlarida hisobga qoʻyilganligi haqidagi bildirishnoma.5.Ijtimoiy yordamni taqdim etish talablari va shartlari:Oilaning Ijtimoiy reyestrda turishi.6.Ijtimoiy yordam koʻrsatish davriyligi:Olti oy davomida har oyda7.Ijtimoiy yordam koʻrsatish shakli:Mazkur kompensatsiya soliq organlarida hisobga qoʻyilgan ijara shartnomasiga muvofiq yordam oluvchining ijtimoiy kartasi yoki bank plastik kartasiga oʻtkazib beriladi.8.Izoh:Ijtimoiy reyestrga kiritilgan oilaning murojaati asosida ijtimoiy yordamni koʻrsatish qoʻshimcha olti oyga uzaytirilishi mumkin.Mazkur ijtimoiy yordam turi boʻyicha kompensatsiya yaqin qarindoshlar oʻrtasida tuzilgan ijara shartnomasi uchun toʻlab berilmaydi. 1.Ijtimoiy yordam nomi:Uy-joyini taʼmirlash, shu jumladan, oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning yashash sharoitini moslashtirish xarajatlarini qoplash2.Ijtimoiy yordam miqdori:BHMning 50 baravarigacha boʻlgan miqdorda3.Ijtimoiy yordam oluvchining toifasi:a) uy-joyni taʼmirlash uchun — Ijtimoiy reyestrga kiritilgan yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravarigacha boʻlgan oilalar;b) yashash sharoitini moslashtirish uchun — Oʻzgalar parvarishiga muhtoj boʻlgan yolgʻiz yashovchi va yolgʻiz keksalar hamda nogironligi boʻlgan shaxslarning reyestriga kiritilgan shaxslar. Bunda oʻzgalar parvarishiga muhtoj boʻlgan yolgʻiz yashovchi va yolgʻiz keksalar hamda nogironligi boʻlgan shaxslar Ijtimoiy reyestrda turishi yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi lozim.4.Ijtimoiy yordamni olish uchun taqdim qilinadigan hujjatlar:-5.Ijtimoiy yordamni taqdim etish talablari va shartlari:a) uy-joyni taʼmirlash uchun:oila aʼzolarining Ijtimoiy reyestrda turishi;oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi.Bunda, oilaning har bir aʼzosiga toʻgʻri keladigan bir oylik oʻrtacha jami daromadi minimal isteʼmol xarajatlari miqdorining 2 baravaridan oshmasligi lozim.b) yashash sharoitini moslashtirish uchun Oʻzgalar parvarishiga muhtoj boʻlgan yolgʻiz yashovchi hamda yolgʻiz keksalar va nogironligi boʻlgan shaxslarning reyestriga kiritilgan oila aʼzolarining Ijtimoiy reyestrda turishi yoki oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi lozim. Bunda:oilaning oylik oʻrtacha jami daromadi Vazirlar Mahkamasining 2026-yil 29-yanvardagi 35-son qarori bilan tasdiqlangan Ijtimoiy reyestrni yuritish tartibi toʻgʻrisidagi nizomga muvofiq aniqlandi;oilaning bir oylik jami oʻrtacha daromad miqdorini hisoblab chiqishda mehnatga haq toʻlash eng kam miqdorining ikki baravarigacha boʻlgan pensiya va boshqa daromadlari hisobga olinmaydi;daromadni rasmiy maʼlumotlar orqali tasdiqlash imkoni boʻlmaganda shartli ravishda normativ daromad qoʻllanilmaydi.6.Ijtimoiy yordam koʻrsatish davriyligi:Ikki yilda bir marotaba7.Ijtimoiy yordam koʻrsatish shakli:1. Mazkur yordam boʻyicha qurilish materiallari xaridi va taʼmirlash yoki moslashtirish uchun mablagʻlar:a) tuman (shahar) obodonlashtirish boshqarmalari, yoki “Mahalla servis kompaniyasi”ga shartnomaga muvofiq pul oʻtkazish yoʻli bilan taqdim etiladi. Bunda:tuman (shahar) obodonlashtirish boshqarmalari yoki “Mahalla servis kompaniyasi” tomonidan taʼmirlash yoki moslashtirish ishlarini amalga oshirish uchun zarur boʻlgan qurilish materiallari toʻgʻridan-toʻgʻri shartnoma asosida xarid qilinadi;tuman (shahar) obodonlashtirish boshqarmalari yoki “Mahalla servis kompaniyasi” tomonidan uy-joyni taʼmirlash yoki moslashtirish ishlarini bajarish imkoni boʻlmaganda, mazkur ishlar ushbu bandning “b” kichik bandida koʻrsatilgan tartibda yordam oluvchi tomonidan amalga oshirilishi mumkin.taʼmirlash yoki moslashtirish ishlarini boshlash uchun tuman (shahar) obodonlashtirish boshqarmalari yoki “Mahalla servis kompaniyasi”ga “mahalla yettiligi”ning kollegial qarorida koʻrsatilgan mablagʻlarning 50 foizi avans sifatida shartnomaga asosan oʻtkazib beriladi;b) “mahalla yettiligi”ning kollegial qarorida uy-joyni taʼmirlash yoki moslashtirish ishlari yordam oluvchi tomonidan amalga oshirilishi koʻrsatilgan taqdirda, yordam oluvchiga koʻpi bilan mazkur pasportning 2-pozitsiyasida nazarda tutilgan ijtimoiy yordam miqdorining 85 foizigacha boʻlgan qiymatdagi vaucher taqdim etiladi.Bunda qurilish materiallarini elektron savdo platformasi yoki savdo maydonchasi orqali xarid qilinadi.2. Tuman (shahar) obodonlashtirish boshqarmalari yoki “Mahalla servis kompaniyasi” taʼmirlash ishlarini yakunlash “mahalla yettiligi” tomonidan topshirish dalolatnomasiga asosan qabul qilinadi hamda taʼmirlash uchun qolgan mablagʻlar oʻtkazib beriladi.Bunda nuqson dalolatnomasida koʻrsatilgan holatlar toʻliq bartaraf etilmaganda, taʼmirlash ishlari yakunlanmagan hisoblanadi hamda “mahalla yettiligi” tomonidan qabul qilinmaydi.3. 2025-yil 15-avgustga qadar qurilish materiallarini xarid qilish tuman (shahar) hokimliklari va tadbirkorlik subyektlari oʻrtasida tuzilgan shartnomalar asosida amalga oshiriladi.8.Ijtimoiy yordam boʻyicha xarid qilinadigan uy-joyni taʼmirlash yoki moslashtirish uchun qurilish mahsulotlari roʻyxati:*Uy-joyini taʼmirlash yoki moslashtirish uchun qurilish mahsulotlariROʻYXATIT/rMahsulot nomi1.Sement, ohak, gips, qum, shagʻal va boshqa2.Tasmalar (armatura)3.Tom va shift materiallari4.Asbest va mineral vata5.Metall konstruksiyalar6.Yogʻoch mahsulotlari7.Gʻisht (beton qorishmali gʻishtlar, bloklar)8.Sendvich-panellar va gipsokarton9.Fibrobeton va shlakoblok10.Poliuretan, penoplast va issiq izolyatsiya materiallari11.Plitka va keramika12.Oyna va shisha mahsulotlari13.Eshik, deraza va romlar (ichki va tashqi)14.Shpatlevka va suvoq materiallari15.Truba va furnituralari16.Epoksid pastalar va suyuq yopishmalar17.Boʻyoqlar18.Laminat, DSP va PVX panellar19.Santexnika va elektronika mahsulotlari 9.Izoh:a) Uy-joyni joriy taʼmirlash boʻyicha mablagʻlar fuqarolarga quyidagi hollarda ajratiladi:uy-joyining tom qismini taʼmirlash uchun;uy-joyining yashash xonalarini pol va devor qismlarini taʼmirlash uchun;uy-joyining yashash xonalari va oshxonasining eshik va derazasi yoʻq yoki yaroqsiz holatda boʻlsa yangilash yoki taʼmirlash uchun;uy-joyining hammom yoki hojatxonasi mavjud boʻlmasa yoki taʼmirtalab boʻlsa, yangitdan qurish yoki taʼmirlash maqsadida ajratiladi.Shuningdek, faqat Ijtimoiy reyestrga kiritilgan oilalar uchun uy-joyini issiqlik saqlovchi maxsus qoplamalar bilan qoplash hamda isitish tizimi uchun xarajatlar qoplab beriladi.Mazkur yordamdan foydalanish uchun unga haqiqatda muhtojlik mavjudligi “mahalla yettiligi” tomonidan yordam oluvchilarga mulk huquqi yoki boshqa ashyoviy huquqlar asosida tegishli boʻlgan uy-joylarga borgan holda oʻrganish oʻtkazilib, nuqson dalolatnomasi tuziladi.Bunda nuqson dalolatnomasida yordam oluvchiga tegishli uy-joyni taʼmirlanishi lozim boʻlgan qismlari hamda yangisiga almashtirilishi lozim boʻlgan jihozlar (eshik-rom, shifer va boshqalar) aniq koʻrsatilgan holda uy-joyning foto surʼatlari ilova qilinadi;b) Ushbu yordam turar joyga nisbatan huquq belgilovchi hujjatlari mavjud boʻlmagan yer uchastkalari hamda ularda qurilgan bino inshootlar kadastr organlari tomonidan hisobga olingan hamda soliq organlari axborot tizimiga soliq toʻlovchi sifatida kiritilgan shaxslarga ham koʻrsatiladi;v) Mazkur yordam yongʻin, suv toshqini, zilzila va boshqa texnogen hodisalar oqibatida zarar koʻrgan uy-joylarni tiklash va taʼmirlash xarajatlarini qoplash yordamini olgan oila (shaxs)larga koʻrsatilmaydi. 1.Ijtimoiy yordam nomi:Kommunal xarajatlarni qoplash2.Ijtimoiy yordam miqdori:BHMning 1 baravarigacha boʻlgan miqdorda3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:-5.Ijtimoiy yordamni taqdim etish talablari va shartlari:Oilaning Ijtimoiy reyestrda turishi.6.Ijtimoiy yordam koʻrsatish davriyligi:Bir kuz-qish mavsumida koʻpi bilan ikki marotaba (1-oktabrdan 15-martga qadar)7.Ijtimoiy yordam koʻrsatish shakli:Mazkur yordam boʻyicha mablagʻlar kommunal xizmatlar boʻyicha taʼminot korxonalariga elektron axborot dasturi orqali toʻgʻridan-toʻgʻri oʻtkazib beriladi. 1.Ijtimoiy yordam nomi:Kommunal xizmatlar boʻyicha qarzdorlikni qoplash2.Ijtimoiy yordam miqdori:BHMning 5 baravarigacha boʻlgan miqdorda3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:Kommunal toʻlovlar boʻyicha qarzdorligi mavjudligini tasdiqlovchi hujjat nusxasi (ariza beruvchi kommunal xizmat boʻyicha hisob raqamini koʻrsatiladi).5.Ijtimoiy yordamni taqdim etish talablari va shartlari:Oilaning Ijtimoiy reyestrda turishi.6.Ijtimoiy yordam koʻrsatish davriyligi:Bir kuz-qish mavsumida koʻpi bilan ikki marotaba (1-oktabrdan 15-martga qadar)7.Ijtimoiy yordam koʻrsatish shakli:Ushbu yordam boʻyicha tegishli mablagʻlar kommunal xizmatlar boʻyicha taʼminot korxonalariga elektron axborot dasturi orqali toʻgʻridan-toʻgʻri oʻtkazib beriladi.8.Izoh:Ushbu pasportga muvofiq yordam miqdori Qoraqalpogʻiston Respublikasi respublika budjetining, viloyatlar va Toshkent shahar mahalliy budjetining hamda tumanlar (shaharlar) budjetlarining qoʻshimcha manbalari hisobidan koʻpaytirilishi mumkin. 1.Ijtimoiy yordam nomi:Koʻmir yoki boshqa yoqilgʻi mahsulotlari bilan taʼminlash xarajatlarini qoplash2.Ijtimoiy yordam miqdori:BHMning 3 baravarigacha3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:Yordam oluvchi yashayotgan mahalla tabiiy gaz taʼminoti bilan taʼminlanmaganligi toʻgʻrisidagi asoslovchi hujjat.5.Ijtimoiy yordamni taqdim etish talablari va shartlari:Oilaning Ijtimoiy reyestrda turishi6.Ijtimoiy yordam koʻrsatish davriyligi:Bir kuz-qish mavsumida koʻpi bilan ikki marotaba7.Ijtimoiy yordam koʻrsatish shakli:Ushbu yordam boʻyicha yordam oluvchi koʻmir yoki boshqa yoqilgʻi mahsulotlari:elektron savdo platformasi yoki savdo maydonchasi orqali;2025-yil 15-avgustga qadar tuman (shahar) hokimliklari va tadbirkorlik subyektlari oʻrtasida tuzilgan shartnomalar asosida xarid qilinadi.8.Ijtimoiy yordam boʻyicha xarid qilinadigan koʻmir yoki boshqa yoqilgʻi mahsulotlari:*Koʻmir yoki boshqa yoqilgʻi mahsulotlariROʻYXATIT/rKoʻmir yoki boshqa yoqilgʻi mahsulotlari nomi1.Koʻmir2.Koks3.Pelet4.Oʻtin9.Izoh:Mazkur pasportga muvofiq yordam miqdori Qoraqalpogʻiston Respublikasi respublika budjetining, viloyatlar va Toshkent shahar mahalliy budjetining hamda tumanlar (shaharlar) budjetlarining qoʻshimcha manbalari hisobidan koʻpaytirilishi mumkin. 1.Ijtimoiy yordam nomi:Yongʻin, suv toshqini, zilzila va boshqa texnogen hodisalar oqibatida zarar koʻrgan uy-joylarni tiklash va taʼmirlash xarajatlarini qoplash2.Ijtimoiy yordam miqdori:BHMning 150 baravarigacha boʻlgan miqdorda3.Ijtimoiy yordam oluvchining toifasi:Ijtimoiy reyestrga kiritilgan yoki oylik daromadi oila aʼzolarining har biriga minimal isteʼmol xarajatlari miqdorining 2 baravarigacha boʻlgan oilalar.4.Ijtimoiy yordamni olish uchun taqdim qilinadigan hujjatlar:Sodir boʻlgan yongʻin toʻgʻrisida davlat xizmatlari markazi tomonidan taqdim qilingan maʼlumotnoma yoki Vazirlar Mahkamasining 2020-yil 25-noyabrdagi 747-son qarori bilan tasdiqlangan Tabiiy ofatlar oqibatida aholiga yetkazilgan zararni qoplash tartibi toʻgʻrisidagi nizomga asosan Tabiiy ofatlar oqibatida jabrlangan shaxslarga yetkazilgan zararni aniqlash va baholash boʻyicha ishchi guruh tomonidan tabiiy ofatlar oqibatida yetkazilgan zararni aniqlash va baholash boʻyicha tuzilgan dalolatnoma.5.Ijtimoiy yordamni taqdim etish talablari va shartlari:a) oila Ijtimoiy reyestrda turishi;b) oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi. Bunda oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi.Bunda, oilaning har bir aʼzosiga toʻgʻri keladigan bir oylik oʻrtacha jami daromadi minimal isteʼmol xarajatlari miqdorining 2 baravaridan oshmasligi lozim.6.Ijtimoiy yordam koʻrsatish davriyligi:Zaruratga koʻra, cheklanmagan marotaba7.Ijtimoiy yordam koʻrsatish shakli:1. Mazkur yordam boʻyicha qurilish materiallari va taʼmirlash uchun mablagʻlar:a) tuman (shahar) obodonlashtirish boshqarmalari yoki “Mahalla servis kompaniyasi” shartnomaga muvofiq pul oʻtkazish yoʻli bilan taqdim etiladi. Bunda:tuman (shahar) obodonlashtirish boshqarmalari yoki “Mahalla servis kompaniyasi” tomonidan taʼmirlash ishlarini amalga oshirish uchun zarur boʻlgan qurilish mahsulotlari toʻgʻridan-toʻgʻri shartnoma asosida xarid qilinadi;tiklash va taʼmirlash ishlarini boshlash uchun tuman (shahar) obodonlashtirish boshqarmalari yoki “Mahalla servis kompaniyasi”ga “mahalla yettiligi”ning kollegial qarorida koʻrsatilgan mablagʻlarning 50 foizi avans sifatida shartnomaga asosan oʻtkazib beriladi;b) “mahalla yettiligi”ning kollegial qarorida uy-joyni taʼmirlash yoki moslashtirish ishlari yordam oluvchi tomonidan amalga oshirilishi koʻrsatilgan taqdirda, yordam oluvchiga koʻpi bilan mazkur pasportning 2-pozitsiyasida nazarda tutilgan ijtimoiy yordam miqdorining 85 foizigacha boʻlgan qiymatdagi vaucher taqdim etiladi.Bunda qurilish materiallarini elektron savdo platformasi yoki savdo maydonchasi orqali xarid qilinadi.2. Tuman (shahar) obodonlashtirish boshqarmalari yoki “Mahalla servis kompaniyasi” taʼmirlash ishlarini yakunlash “mahalla yettiligi” tomonidan topshirish dalolatnomasiga asosan qabul qilinadi hamda tiklash va taʼmirlash ishlari uchun qolgan mablagʻlar oʻtkazib beriladi.Bunda nuqson dalolatnomasida koʻrsatilgan holatlar toʻliq bartaraf etilmaganda, taʼmirlash ishlari yakunlanmagan hisoblanadi hamda “mahalla yettiligi” tomonidan qabul qilinmaydi.8.Izoh:a) Mazkur yordamdan foydalanish uchun unga haqiqatda muhtojlik mavjudligi “mahalla yettiligi” tomonidan yordam oluvchilarga mulk huquqi yoki boshqa ashyoviy huquqlar asosida tegishli boʻlgan uy-joylarga borgan holda oʻrganish oʻtkazilib, nuqson dalolatnomasi tuziladi.Bunda nuqson dalolatnomasida yordam oluvchiga tegishli uy-joyni taʼmirlanishi lozim boʻlgan qismlari hamda yangisiga almashtirilishi lozim boʻlgan jihozlar (eshik-rom, shifer va boshqalar) aniq koʻrsatilgan holda uy-joyning foto surʼatlari ilova qilinadi;b) Ushbu yordam turar joyga nisbatan huquq belgilovchi hujjatlari mavjud boʻlmagan yer uchastkalari hamda ularda qurilgan bino inshootlar kadastr organlari tomonidan hisobga olingan hamda soliq organlari axborot tizimiga soliq toʻlovchi sifatida kiritilgan shaxslarga ham koʻrsatiladi. 1.Ijtimoiy yordam nomi:Fuqarolarning, xususan bolalarning shaxsga doir hujjatlarini rasmiylashtirish uchun shaxslarning kelib chiqishini aniqlashga doir tadbirlar xarajatlarini qoplash2.Ijtimoiy yordam miqdori:Toʻlanishi lozim boʻlgan ekspertiza xarajatlari doirasida3.Ijtimoiy yordam oluvchining toifasi:Ijtimoiy reyestrga kiritilgan oilalar.4.Ijtimoiy yordamni olish uchun taqdim qilinadigan hujjatlar:a) fuqarolik ishlari boʻyicha sudning odam DNKsi sud-biologik ekspertizasi tayinlash toʻgʻrisidagi ajrimi nusxasi;b) odam DNKsi sud-biologik ekspertizasi oʻtkazish toʻgʻrisidagi shartnoma.5.Ijtimoiy yordamni taqdim etish talablari va shartlari:Oilaning Ijtimoiy reyestrda roʻyxatda turishi.6.Ijtimoiy yordam koʻrsatish davriyligi:Faqat bir marotaba7.Ijtimoiy yordam koʻrsatish shakli:Mazkur yordam tegishli mablagʻlar vakolatli organning qaroriga muvofiq shaxsning kelib chiqishini aniqlashga doir tadbirlarni amalga oshiruvchi tashkilotning hisob raqamlariga oʻtkaziladi. 1.Ijtimoiy yordam nomi:Nogironligi boʻlgan shaxsning va tarkibida nogironligi boʻlgan shaxs bor oilaning elektron onlayn-auksion orqali yer uchastkasini sotib olish bilan bogʻliq xarajatlarini qoplab berish2.Ijtimoiy yordam miqdori:BHMning 100 baravarigacha boʻlgan miqdorda.Bunda yer uchastkasini auksion orqali sotib olish xarajatlari miqdori bazaviy hisoblash miqdorining 100 baravarigacha boʻlganda toʻliq, xarajatlar miqdori ushbu chegaradan yuqori boʻlgan hollarda esa — xarajatlarning bazaviy hisoblash miqdorining 100 baravarigacha boʻlgan qismi qoplab beriladi.3.Ijtimoiy yordam oluvchining toifasi:Ijtimoiy reyestrga kiritilgan nogironligi boʻlgan shaxslar.4.Ijtimoiy yordamni olish uchun taqdim qilinadigan hujjatlar:-5.Ijtimoiy yordamni taqdim etish talablari va shartlari:a) oxirgi 12 oy davomida oʻzi yoki oila aʼzolari nomida yashash uchun moʻljallangan turar joyi yoki yer uchastkasi mavjud boʻlmasligi.b) yer uchastkasi oxirgi uch oy ichida auksion orqali xarid qilingan va Oʻzbekiston Respublikasi hududida boʻlishi;v) qonunchilik hujjatlarida belgilangan tartibda tibbiy-ijtimoiy ekspert komissiyalari tomonidan ekspertiza natijalari boʻyicha nogironligi boʻlgan shaxs deb topilgan, shuningdek, Ijtimoiy reyestrga kiritilgan boʻlishi.6.Ijtimoiy yordam koʻrsatish davriyligi:Faqat bir marotaba7.Ijtimoiy yordam koʻrsatish shakli:Mazkur yordam boʻyicha tegishli mablagʻlar yordam oluvchining bank plastik kartasiga oʻtkazib beriladi.8.Izoh:Yordam oluvchi shaxslarga bir martalik toʻlov 14 — 30 yoshdagi shaxslar uchun “Yoshlar daftari” jamgʻarmasi mablagʻlari, 30 yoshdan katta boʻlgan xotin-qizlar uchun “Ayollar daftari” jamgʻarmasi mablagʻlari, boshqa ehtiyojmand shaxslar uchun “Saxovat va koʻmak” jamgʻarmasi mablagʻlari hisobidan moliyalashtiriladi.Bunda, Ijtimoiy reyestrga kiritilgan, biroq “Ayollar daftari” va “Yoshlar daftari”ga kiritilmagan shaxslar xotin-qizlar faoli yoki yoshlar yetakchisi tomonidan bir oy muddatda “Ayollar daftari” yoki “Yoshlar daftari”ga kiritiladi hamda ularga bir martalik toʻlov amalda oshiriladi. 1.Ijtimoiy yordam nomi:Koʻp xonadonli turar-joylarda pandus yoki koʻtarish moslamasini oʻrnatish xarajatlarini qoplash2.Ijtimoiy yordam miqdori:BHMning 120 baravarigacha boʻlgan miqdorda3.Ijtimoiy yordam oluvchining toifasi:Quyidagi toifadagi koʻp xonadonli turar-joylarda yashovchi tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslari yoki bolalari (bundan, vaqtincha aravachada harakatlanuvchilar mustasno) mavjud oilalar:a) Ijtimoiy reyestrga kiritilgan oila;b) Ijtimoiy reyestrga kiritilmagan biroq oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oila. Bunda, oilaning oylik oʻrtacha jami daromadi Vazirlar Mahkamasi tomonidan belgilangan oilani “davlat taʼminotidagi oila” yoki “kambagʻal oila” toifasiga kiritish jarayonida baholashdan oʻtkazish tartibiga muvofiq aniqlanadi.4.Ijtimoiy yordamni olish uchun taqdim qilinadigan hujjatlar:a) tadbirkorlik subyekti va tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslar va bolalar (vakili) oʻrtasida tuzilgan shartnoma nusxasi;b) pandus yoki koʻtarish moslamasini oʻrnatish toʻgʻrisida Ijtimoiy inspeksiyaning hududiy boshqarmalari tomonidan taqdim etilgan xulosa.5.Ijtimoiy yordamni taqdim etish talablari va shartlari:Ushbu yordam murojaatchi koʻp xonadonli turar-joylarda lifti mavjud koʻp xonadonli turar-joylarda liftgacha boʻlgan birinchi qavatgacha qismiga, shuningdek, lifti boʻlmagan koʻp xonadonli turar-joylarning birinchi qavatgacha qismigacha (tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslar va bolalar (vakili) turar-joyning birinchi qavatida yashovchi boʻlgan taqdirda) yashovchi tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslar va bolalar (vakili) boʻlganda taqdim etiladi.a) fuqaro yashovchi koʻp qavatli xonadonning kirish qismiga pandus qilish xarajatlari qoplab beriladi;b) pandus qilish imkoniyati mavjud boʻlmagan taqdirda lifti mavjud koʻp xonadonli turar-joylarda liftgacha boʻlgan birinchi qavatgacha qismiga, shuningdek, lifti boʻlmagan koʻp xonadonli turar-joylarning birinchi qavatgacha qismigacha (tayanch harakatida nuqsoni bor oʻrindiqli aravachada harakatlanuvchi nogironligi boʻlgan shaxslar va bolalar (vakili) turar-joyning birinchi qavatida yashovchi boʻlgan taqdirda) koʻtarish moslamasini oʻrnatish.v) koʻtarish moslamasini oʻrnatish boʻyicha xulosa Ijtimoiy inspeksiyaning hududiy boshqarmalari tomonidan taqdim etiladi.6.Ijtimoiy yordam koʻrsatish davriyligi:Faqat bir marotaba7.Ijtimoiy yordam koʻrsatish shakli:Mazkur yordam shartnomaga muvofiq amalga oshiriladi.Maxsus koʻtarish moslamasini oʻrnatish ishlari yakunlangandan soʻng, “mahalla yettiligi” tomonidan topshirish dalolatnomasiga asosan qabul qilinadi.Koʻtarish moslamasining texnik xavfsizligi boʻyicha xizmat koʻrsatuvchi tashkilot texnik nazoratchisi xulosasi hamda koʻtarish moslamasi haqiqatda oʻrnatilganligi yuzasidan Ijtimoiy inspeksiya hududiy boshqarmalarining ijobiy xulosasiga asosan, boshqaruv servis kompaniyasi (boshqaruv servis kompaniyasi boʻlmagan taqdirda mahalla fuqarolar yigʻini) balansiga oʻtkazilgandan soʻng, tegishli mablagʻlar tadbirkorlik subyektining hisob raqamiga oʻtkazib beriladi.8.Izoh:Mazkur yordamdan foydalanish uchun unga haqiqatda muhtojlik mavjudligi “mahalla yettiligi” tomonidan yordam oluvchilarga mulk huquqi asosida tegishli boʻlgan uy-joylarga borgan holda oʻrganish oʻtkazilib, nuqson dalolatnomasi tuziladi.Bunda nuqson dalolatnomasida yordam oluvchiga tegishli uy-joyga pandus yoki koʻtarish moslamasi oʻrnatish zarurligi aniq koʻrsatilgan holda uy-joyga kirish qismining foto surʼatlari ilova qilinadi. 1.Ijtimoiy yordam nomi:Ayollarni reabilitatsiya qilish va moslashtirish respublika markazining hududiy markazlaridan chiqarilgan xotin-qizlarning turar joy ijarasi uchun kompensatsiya2.Ijtimoiy yordam miqdori:Ijara toʻlovining 100 foizi, biroq BHMning 4 baravarigacha (Toshkent shahrida BHMning 8 baravarigacha, Nukus shahri hamda viloyatlar markazlarida BHMning 6 baravarigacha)3.Ijtimoiy yordam oluvchining toifasi:Uch oy davomida Ayollarni reabilitatsiya qilish va moslashtirish respublika markazining hududiy markazlarida boʻlgan hamda ushbu muassasalardan chiqarilganiga bir oydan oshmagan xotin-qizlar.4.Ijtimoiy yordamni olish uchun taqdim qilinadigan hujjatlar:Ijara shartnomasi nusxasi va ijara shartnomasining soliq organlarida hisobga qoʻyilganligi haqidagi bildirishnoma.5.Ijtimoiy yordamni taqdim etish talablari va shartlari:Uch oy davomida Ayollarni reabilitatsiya qilish va moslashtirish respublika markazining hududiy markazlarida boʻlgan xotin-qizlarning ushbu muassasalardan chiqarilganiga bir oydan oshmaganligi hamda oylik oʻrtacha jami daromadi oila aʼzolarining har biriga minimal isteʼmol xarajatlari miqdorining 2 baravaridan koʻp boʻlmagan oilaning aʼzosi boʻlishi. Bunda:a) oilaning oylik oʻrtacha jami daromadi Vazirlar Mahkamasining 2026-yil 29-yanvardagi 35-son qarori bilan tasdiqlangan Ijtimoiy reyestrni yuritish tartibi toʻgʻrisidagi nizomga muvofiq aniqlandi;b) oilaning har bir aʼzosiga toʻgʻri keladigan bir oylik oʻrtacha jami daromadi minimal isteʼmol xarajatlari miqdorining 2 baravaridan oshmasligi lozim;v) oilaning har bir aʼzosiga toʻgʻri keladigan bir oylik oʻrtacha jami daromadi aniqlanishida quyidagilar:tazyiq oʻtkazgan va zoʻravonlik sodir etgan shaxs oila tarkibiga kiritilmaydi hamda uning mol-mulklari va daromadi inobatga olinmaydi;tazyiq va zoʻravonlikka uchragan xotin-qizlar daromadini rasmiy maʼlumotlar orqali tasdiqlash imkoni boʻlmaganda shartli ravishda normativ daromad qoʻllanilmaydi.6.Ijtimoiy yordam koʻrsatish davriyligi:Oʻn ikki oy davomida har oyda7.Ijtimoiy yordam koʻrsatish shakli:Mazkur kompensatsiya soliq organlarida hisobga qoʻyilgan ijara shartnomasiga muvofiq yordam oluvchining ijtimoiy kartasi yoki bank plastik kartasiga oʻtkazib beriladi.8.Izoh:1. Mazkur ijtimoiy yordam turi boʻyicha kompensatsiya yaqin qarindoshlar oʻrtasida tuzilgan ijara shartnomasi uchun toʻlab berilmaydi.2. Mazkur ijtimoiy yordam ijara shartnomasi soliq organlarida hisobga qoʻyilgan tuman (shahar) boʻyicha “Saxovat va koʻmak” jamgʻarmasining ushbu tuman (shahar)ga taqsimlangan mablagʻlari doirasida moliyalashtiriladi.3. Mazkur ijtimoiy yordam turini taqdim etish quyidagicha amalga oshiriladi:birinchi bosqichda — Ayollarni reabilitatsiya qilish va moslashtirish respublika markazining hududiy markazlari tomonidan xotin-qizlarning holatini baholash natijalari boʻyicha ishlab chiqilgan yakka tartibdagi ijtimoiy reabilitatsiya dasturiga “Saxovat va koʻmak” jamgʻarmasi mablagʻlari hisobidan yordam koʻrsatish boʻyicha tavsiya kiritiladi;ikkinchi bosqichda — xotin-qizlarning kompensatsiya toʻlash mezonlariga mosligi oʻrganilib, “Ijtimoiy himoya” ATda yordam koʻrsatish toʻgʻrisidagi qaror shakllantiriladi;uchinchi bosqichda — “Ijtimoiy himoya” AT orqali shakllantirilgan qaror asosida Agentlikning Qoraqalpogʻiston Respublikasi, viloyatlar va Toshkent shahar boshqarmalari tomonidan “Saxovat va koʻmak” jamgʻarmasining tuman (shahar)ga taqsimlangan tushumlari hisobidan tegishli mablagʻlar ajratiladi. 1. Mazkur Nizom ogʻir ijtimoiy ahvolga tushib qolgan oilalarni aniqlash, “Temir daftar”ga kiritish, ularning ijtimoiy muammolarini bartaraf etishga qaratilgan yordam koʻrsatish tartibini belgilaydi. 2. “Temir daftar” “Yagona milliy ijtimoiy himoya” axborot tizimi orqali Oʻzbekiston Respublikasi Prezidenti huzuridagi Ijtimoiy himoya milliy agentligi hamda uning hududiy boʻlinmalari tomonidan yuritiladi. 3. Ogʻir ijtimoiy ahvolga tushib qolgan oilalar “Temir daftar”ga ushbu Nizomga ilovaga muvofiq sxema boʻyicha kiritiladi. 4. Quyidagi oilalar “Temir daftar”ga kiritiladi: a) bir vaqtning oʻzida oilada: mehnatga layoqatli shaxs mavjud boʻlmasa yoki yagona boquvchisi ogʻir kasal yoki nogironligi boʻlgan oila aʼzosi (lari)ni parvarish qilish bilan band boʻlsa; ogʻir kasal yoki nogironligi boʻlgan oila aʼzosi mavjud boʻlsa; oilaning moddiy ahvoli ogʻir boʻlsa; uy-joyi yoʻq yoki holati yomon ahvolda boʻlsa; b) bir vaqtning oʻzida oilada: mehnatga layoqatli shaxs mavjud boʻlmasa yoki yagona boquvchisi ogʻir kasal boʻlsa; oila aʼzosi yolgʻiz yoki yolgʻiz yashovchi boʻlsa; oilaning moddiy ahvoli ogʻir boʻlsa; uy-joyi yoʻq yoki holati yomon ahvolda boʻlsa; v) bir vaqtning oʻzida oilada: mehnatga layoqatli shaxs mavjud boʻlmasa yoki yagona boquvchisi ogʻir kasal yoki nogironligi boʻlgan oila aʼzosi (lari)ni parvarish qilish bilan band boʻlsa; boquvchisini yoʻqotgan boʻlsa; oilaning moddiy ahvoli ogʻir boʻlsa; uy-joyi yoʻq yoki holati yomon ahvolda boʻlsa; g) bir vaqtning oʻzida oilada: yagona boquvchi 3 va undan ortiq voyaga yetmagan farzandlarini tarbiyalayotgan yolgʻiz ona (ota, vasiy yoki homiy) boʻlsa; oilaning moddiy ahvoli ogʻir boʻlsa; uy-joyi yoʻq yoki holati yomon ahvolda boʻlsa; d) bir vaqtning oʻzida oilada: 2 va undan ortiq oila aʼzolarida ogʻir kasallik yoki I va II guruh nogironligi belgilangan boʻlsa; oilaning moddiy ahvoli ogʻir boʻlsa; uy-joyi yoʻq yoki holati yomon ahvolda boʻlsa. 5. Ushbu Nizomning 4-bandida belgilangan oilalar voyaga yetgan aʼzolarining “Temir daftar”ga kiritish uchun “Yagona milliy ijtimoiy himoya” axborot tizimi (keyingi oʻrinlarda — “Ijtimoiy himoya” AT) orqali yoki bevosita “Inson” ijtimoiy xizmatlar markazlariga borish orqali taqdim etgan murojaati yoxud “Inson” ijtimoiy xizmatlar markazlarining ijtimoiy xodimlari tomonidan xonadonma-xonadon yurish jarayonida aniqlangan holatlar boʻyicha kiritiladi. 6. Oilaning “Temir daftar”ga kiritish haqidagi murojaati yoki ijtimoiy xodim tomonidan aniqlangan holatlar boʻyicha ikki ish kunida “Inson” ijtimoiy xizmatlar markazlarining ijtimoiy xodimlari tomonidan ushbu oilalar (shaxslar)ning mazkur Nizom 4-bandida belgilangan toifaga toʻgʻri kelishi keys-menejment usuli orqali oʻrganish natijasida aniqlanadi. 7. “Inson” ijtimoiy xizmatlar markazlarining ijtimoiy xodimlari tomonidan murojaatda keltirilgan oila ushbu Nizomning 4-bandida belgilangan toifaga toʻgʻri kelishi toʻgʻrisida xulosaga kelinganda, “Ijtimoiy himoya” AT orqali “Temir daftar”ga kiritish boʻyicha tavsiyanoma shakllantiriladi. Bunda tavsiyanomani shakllantirishdan avval “Temir daftar”ga kiritish soʻralayotgan oilaning ijtimoiy himoyaga muhtojligi, shu jumladan, moddiy ahvoli, uning ixtiyorida boʻlgan koʻchar va koʻchmas mulklar hamda ijtimoiy himoyaga muhtoj shaxslar (oilalar) kiritiladigan boshqa daftar va reyestrlarga kiritilganligi yoki ulardan yordam olganligiga doir va boshqa maʼlumotlar idoralararo elektron axborot tizimi orqali “Saxovat va koʻmak” jamgʻarmasi mablagʻlaridan yordam koʻrsatish boʻyicha tavsiyanoma shakllantirish uchun belgilangan tartibda tekshiriladi. Shakllantirilgan tavsiyanoma bir ish kuni ichida koʻrib chiqish uchun “Mahalla yettiligi”ga kiritiladi. 8. Ijtimoiy xodim tomonidan murojaatda keltirilgan oila ushbu Nizomning 4-bandida belgilangan toifaga toʻgʻri kelmasligi toʻgʻrisida xulosaga kelinganda, murojaat boʻyicha asoslantirilgan javob xati yuboriladi. 9. “Mahalla yettiligi” ijtimoiy xodimning tavsiyanomasini uch ish kuni ichida kollegial tarzda koʻrib chiqib, oddiy koʻpchilik ovozi bilan quyidagi qarorlardan birini qabul qiladi: oilani “Temir daftar”ga kiritish toʻgʻrisida; oilani “Temir daftar”ga kiritishni rad etish toʻgʻrisida. “Mahalla yettiligi” tomonidan qaror qabul qilishda ovozlar teng boʻlib qolgan taqdirda, ijtimoiy xodimning ovozi hal qiluvchi ahamiyatga ega boʻladi. “Mahalla yettiligi” tomonidan qabul qilinadigan qaror matni “Ijtimoiy himoya” ATda avtomatik shakllantiriladi. 10. “Mahalla yettiligi”ning qarori bir ish kuni ichida murojaat qilgan oilaga yetkaziladi. 11. “Ijtimoiy himoya” ATda “Temir daftar”ga kiritilgan oilalarning tarkibi, oila aʼzolari haqidagi batafsil maʼlumot, oilaning zaif tomonlari, muhtojligi koʻrsatiladi. 12. “Temir daftar”ga kiritilgan oilaga: qonunchilikda belgilangan tartib va miqdorlarda “Ayollar daftari” va “Yoshlar daftari” hamda Aholini tadbirkorlikka jalb qilish jamgʻarmasi, Bandlikka koʻmaklashish davlat jamgʻarmasi, Hunarmandchilik va kasanachilikni qoʻllab-quvvatlash jamgʻarmasi hamda “Saxovat va koʻmak” jamgʻarmasi orqali ijtimoiy yordam koʻrsatiladi va subsidiyalar ajratiladi; ularning roziligi bilan homiylik yordamlarini maqsadli jalb qilish uchun tegishli maʼlumotlar ochiq tarzda “Ijtimoiy himoya” ATdagi kraudfanding platformasida aks ettiriladi. 13. Kraudfanding platformasi orqali: xayriya qilish istagida boʻlgan shaxslar keyslarni koʻrib chiqib, toʻliq yoki qisman homiylik qilishi mumkin; homiylik yordamlari toʻgʻridan-toʻgʻri natura shaklida muhtoj oilaning oʻziga yoki “Saxovat va koʻmak” jamgʻarmasiga maqsadli ravishda yoʻnaltirilishi mumkin; koʻrsatilgan yordamlar ijtimoiy xodim tomonidan kraudfanding platformasida aks ettirib boriladi; ochilgan keyslarni xayriya qiluvchilar geografik hududlar kesimida koʻrishi mumkin. 14. “Temir daftar”ga kiritilgan oilalarga bir yil davomida “Saxovat va koʻmak” jamgʻarmasi mablagʻlari hisobidan koʻrsatiladigan yordamlar soni cheklanmaydi. 15. Oilalar quyidagi hollarda “Temir daftar” dan chiqariladi: har bir toifa boʻyicha belgilangan yordamlar toʻliq koʻrsatilganda; toʻliq davlat taʼminotiga olinganda; oʻz arizasiga koʻra; “Temir daftar”ga kirishda notoʻgʻri maʼlumotlar taqdim etilganligi aniqlanganda; boshqa davlatlarga doimiy yashash uchun chiqib ketganda; sudning ozodlikdan mahrum etishni nazarda tutuvchi hukmi qonuniy kuchga kirganda; shaxs vafot etgan taqdirda yoki sud qarori asosida bedarak yoʻqolgan deb topilganda. 16. Ijtimoiy xodim mazkur Nizomning 15-bandida koʻrsatilgan holatlarga asosan oilalarni “Temir daftar”dan chiqarish boʻyicha “Mahalla yettiligi”ga “Ijtimoiy himoya” AT orqali tavsiya beradi. 17. “Mahalla yettiligi” ijtimoiy xodim tomonidan “Temir daftar”dan chiqarish tavsiya etilayotgan oilalarni uch ish kuni ichida mazkur Nizomning 15-bandida nazarda tutilgan asoslardan birining mavjudligi boʻyicha oʻrganib chiqadi. Ijtimoiy xodim tavsiyasi “Mahalla yettiligi” aʼzolarining oddiy koʻpchilik ovozi bilan maʼqullangan taqdirda, oilani “Temir daftar”dan chiqarish boʻyicha qaror qabul qilinadi va bu toʻgʻrisidagi maʼlumot “Ijtimoiy himoya” ATga kiritiladi. 18. “Temir daftar”dan chiqarilayotgan oilalar ijtimoiy xodim tomonidan bir kun ichida bu haqda xabardor qilinadi. 19. “Inson” ijtimoiy xizmatlar markazi “Ijtimoiy himoya” ATga maʼlumotlarning kiritilishi yuzasidan monitoring yuritadi. 20. “Temir daftar”ga kirish boʻyicha qilingan murojaatlarni koʻrib chiqish bosqichlari boʻyicha ijtimoiy himoyaga muhtoj shaxslarga SMS-xabarnoma yuboriladi. Bunda SMS-xabarnoma yuborish bilan bogʻliq xarajatlar Ijtimoiy himoya davlat jamgʻarmasi va qonunchilik hujjatlarida taqiqlanmagan boshqa manbalar hisobidan qoplanadi. 21. Mazkur Nizom talablarining buzilishida aybdor boʻlgan shaxslar qonunchilik hujjatlarida belgilangan tartibda javob beradilar. Bosqichlar Subyektlar Tadbirlar Bajarish muddati 1-bosqich Fuqaro Ariza beruvchi onlayn shaklda yoki ijtimoiy xodim orqali murojaat qiladi. Xohishiga koʻra 2-bosqich “Inson” ijtimoiy xizmatlar markazi 1. Ariza beruvchilarning ijtimoiy holati va muammolarini keys-menejment usulidan foydalangan holda aniqlaydi. 1. Uch ish kunida 2. Keys-menejment natijasida oilani “Temir daftar”ga kiritish boʻyicha xulosa qilinganda, tavsiyanoma shakllantiriladi va koʻrib chiqish uchun “mahalla yettiligi”ga kiritadi. 2. Bir ish kunida 3-bosqich “Mahalla yettiligi” 1. Koʻrib chiqadi va tegishli qaror qabul qiladi. 1. Uch ish kunida 2. Qabul qilingan qaror toʻgʻrisida fuqaroni xabardor qiladi. 2. Bir ish kunida 1. Vazirlar Mahkamasining 2021-yil 9-avgustdagi 504-son qarori bilan tasdiqlangan Rivojlanishda orqada qolayotgan hamda ishsizlik darajasi nisbatan yuqori boʻlgan mahallalarda aholi bandligini taʼminlash orqali oilalarning daromad manbaini yaratish tartibi toʻgʻrisidagi nizomning 6-bandi oltinchi xatboshisidan “Saxovat va koʻmak” jamgʻarmasi va” soʻzlari chiqarib tashlansin. 2. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida” 2021-yil 25-oktabrdagi 656-son qarorida: a) 3-band quyidagi tahrirda bayon etilsin: “3. Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Ijtimoiy himoya milliy agentligi) har yili 1-sentabrga qadar Davlat budjeti parametrlarida yetim bolalar va ota-ona qaramogʻidan mahrum boʻlgan bolalarni uy-joy bilan taʼminlash uchun zarur mablagʻlar ajratilishini taʼminlash maqsadida Iqtisodiyot va moliya vazirligiga keyingi yil uchun uy-joyga muhtoj boʻlgan yetim bolalar hamda ota-ona qaramogʻidan mahrum boʻlgan bolalar toʻgʻrisidagi maʼlumotlarni kiritib borsin”; b) 6-bandda: birinchi xatboshi quyidagi tahrirda bayon etilsin: “6. Ijtimoiy himoya milliy agentligi Oʻzbekiston mahallalari uyushmasi hamda Oila va xotin-qizlar qoʻmitasi bilan birgalikda”; “a” kichik bandda: birinchi xatboshidagi “mahalla fuqarolar yigʻinlari faollarining” soʻzlari “mahalla yettiligi” vakillarining” soʻzlari bilan almashtirilsin; ikkinchi xatboshi quyidagi tahrirda bayon etilsin: “tashkil etilgan oilaviy bolalar uylarining ijtimoiy ahvoli, bolalarning oilaga moslashuvi, uy xoʻjaligini yuritish va ulardagi boshqa jamoaviy munosabatlarning shakllanishida mahalla fuqarolar yigʻini raislari, mahalladagi ijtimoiy xodim va xotin-qizlar faollari doimiy ravishda ijtimoiy moslashuv monitoringini yuritish tizimini yoʻlga qoʻysin”; v) 7-band oʻz kuchini yoʻqotgan deb hisoblansin; g) 1-ilovada: 2-bandda: uchinchi va toʻrtinchi xatboshilar quyidagi tahrirda bayon etilsin: “ota-ona qaramogʻidan mahrum boʻlgan bola — ota-onalik huquqidan mahrum qilinganligi, bedarak yoʻqolgan yoki muomalaga layoqatsiz deb topilganligi, bolani tarbiyalashdan yoki uning huquq va manfaatlarini himoya qilishdan boʻyin tovlaganligi, shu jumladan, uzrsiz sabablarga koʻra oʻz bolasini tugʻuruqxona yoki boshqa davolash muassasasidan, tarbiya, aholini ijtimoiy himoyalash muassasasi va shunga oʻxshash boshqa muassasalardan olishdan bosh tortganligi, tashlab (qoldirib) ketilgan yoki topib olinganligi sababli ota-onasi nomaʼlum boʻlgan, yolgʻiz (ota) ona vafot etgan ota-ona qaramogʻidan mahrum boʻlgan bola; uy-joyga muhtoj yetim bola va ota-ona qaramogʻidan mahrum boʻlgan bola — oʻzlariga biriktirilgan turar joyga ega boʻlmagan va merosxoʻr va mol-mulkka egalik qilishning boshqa shakllari bilan nomida uy-joy boʻlmagan Mehribonlik uylari, “SOS — Oʻzbekiston bolalar mahallalari” uyushmasining Bolalarni muqobil parvarish qilish xizmatlari, homiylik, oilaga tarbiyaga (patronat) berilgan, oilaviy bolalar uylari (keyingi oʻrinlarda — muqobil joylashtirish shakllari) yoki Respublika oʻquv-tarbiya muassasalarida (keyingi oʻrinda — oʻquv-tarbiya muassasasi) tarbiyalangan 18 yoshga toʻlgan yetim va ota-ona qaramogʻidan mahrum boʻlgan shaxslar”; yettinchi xatboshi quyidagi tahrirda bayon etilsin: “onlayn-navbat” axborot tizimi — Oʻzbekiston Respublikasi Prezidenti huzuridagi Ijtimoiy himoya milliy agentligi (keyingi oʻrinlarda — Agentlik) tomonidan yuritiladigan axborot tizimiga kiritilgan uy-joyga muhtoj yetim bolalar va ota-ona qaramogʻidan mahrum boʻlgan bolalar toʻgʻrisidagi maʼlumotlar bazasi”; quyidagi mazmundagi 31-band bilan toʻldirilsin: “31. Yetim bolalar va ota-ona qaramogʻidan mahrum boʻlgan bolalarga uy-joy ular muqobil joylashtirish shakllariga yoki oʻquv-tarbiya muassasasiga yuborilgan hududdan sotib olinadi”; 4-band quyidagi tahrirda bayon etilsin: “4. Yetim bolalar va ota-ona qaramogʻidan mahrum boʻlgan bolalarga uy-joylar Agentlikning Qoraqalpogʻiston Respublikasi, viloyatlar va Toshkent shahar boshqarmalari (keyingi oʻrinlarda — hududiy boshqarmalar) tomonidan: a) koʻchmas mulkning birlamchi bozoridagi qurilgan koʻp kvartirali uylardagi turar joylar; b) koʻchmas mulkning ikkilamchi bozoridagi qurilgan koʻp kvartirali uylardagi turar joylar; v) belgilangan narx doirasida yakka tartibdagi turar joy sotib olinadi. Mazkur bandning “b” va “v” kichik bandlarida nazarda tutilgan uy-joylar qonunchilikka muvofiq belgilangan narxlar doirasida hududiy “Xalqparvar” komissiyalari xulosasiga hamda uy-joylarni baholash natijalariga asosan xarid qilinadi. Bunda: uy-joyga muhtoj yetim va ota-ona qaramogʻidan mahrum boʻlgan bolalarga Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan Agentlikning hududiy boshqarmalari tomonidan xarid qilingan uylar hisobidan ajratiladi; uy-joyga muhtoj yetim va ota-ona qaramogʻidan mahrum boʻlgan bolalarga koʻchmas mulkning ikkilamchi bozoridagi qurilgan koʻp kvartirali uylardagi turar joylar yoki yakka tartibdagi turar joy xarid qilinganda, uning narxi shu hududdagi koʻchmas mulkning birlamchi bozoridagi qurilgan koʻp kvartirali uylardan umumiy maydoni 25 kvadrat metrdan kam boʻlmagan 1 xonali, voyaga yetgan yetim bolalar oʻrtasida nikoh tuzilgan hollarda esa, 50 kvadrat metrdan kam boʻlmagan 2 xonali kvartiralar narxidan oshmasligi hamda qonunchilikda belgilangan tartibda baholovchi tashkilot tomonidan baholangan boʻlishi lozim”; 7-banddagi “Bolalarni himoya qilish masalalari kotibiyati (keyingi oʻrinlarda — kotibiyat)” soʻzlari “va Agentlikning hududiy boshqarmalari” soʻzlari bilan almashtirilsin; 8 — 11-bandlar quyidagi tahrirda bayon etilsin: “8. Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga berishda, ularning yashash joyi boʻyicha uy-joyini bolada saqlab qolish kafolati belgilanadi. 9. Biriktirilgan uy-joyga ega boʻlgan yetim bolalar va ota-ona qaramogʻidan mahrum boʻlgan bolalar muqobil joylashtirish shakllarida va oʻquv-tarbiya muassasasida boʻlgan toʻliq davrda, shuningdek, Oʻzbekiston Respublikasi Qurolli Kuchlarida xizmatni oʻtash davrida yoki ozodlikdan mahrum qilish tariqasidagi jazoni ijro etish muassasalarida boʻlgan davrida uy-joyga boʻlgan huquqini saqlab qoladi. 10. Yetim bolalar va ota-ona qaramogʻidan mahrum boʻlgan bolalarni muqobil joylashtirish shakllariga berishda yoki oʻquv-tarbiya muassasasida tarbiyalanayotgan davrida ota-onalar yoki boshqa shaxslar tomonidan sotib yuborilishi yoki boshqacha tarzda begonalashtirilishi natijasida bolalar mavjud uy-joydan mahrum boʻlgan holat aniqlangan taqdirda, Agentlikning hududiy boshqarmalari yoki bolaning qonuniy vakillari bitimni haqiqiy emas deb topish uchun sudga daʼvo arizasi bilan murojaat qilishlari shart. 11. Yetim bolalar va ota-ona qaramogʻidan mahrum boʻlgan bolalar uy-joyga muhtoj yetim bolalar va ota-ona qaramogʻidan mahrum boʻlgan bolalar roʻyxatida turganida yoki biriktirilgan uy-joyga ega boʻlganida, ularning yoshi 23 yoshdan katta boʻlmagan davrda, taʼlim muassasalarida, ijtimoiy uylarida, muqobil joylashtirish shakllarida boʻlgan yoki oʻquv-tarbiya muassasida boʻlgan toʻliq davrda, shuningdek, Oʻzbekiston Respublikasi Qurolli Kuchlarida xizmatni oʻtash yoki ozodlikdan mahrum qilish tariqasidagi jazoni ijro etish muassasalarida boʻlgan davrida meros boʻyicha hamda davlat tomonidan beriladigan uy-joy olishga va uni saqlab qolishga boʻlgan huquqini saqlab qoladi”; 13 — 17-bandlar quyidagi tahrirda bayon etilsin: “13. Yetim bolalar va ota-ona qaramogʻidan mahrum boʻlgan bolalar muqobil joylashtirish shakllarida boʻlish muddatining tugashidan bir yil oldin yoki shu muddatda “Inson” ijtimoiy xizmatlar markazlari tomonidan ularning qonuniy vakillari bilan birgalikda mazkur Nizomning 12-bandida koʻrsatilgan holatlar mavjudligini oʻrganadi. Agar mazkur Nizomning 12-bandida koʻrsatilgan holatlarning biri yoki bir nechtasi mavjud boʻlgan taqdirda, “Inson” ijtimoiy xizmatlar markazlari yetim bolalar va ota-ona qaramogʻidan mahrum boʻlgan bolalar yoki ularning qonuniy vakillari bilan birgalikda yetim bolalar va ota-ona qaramogʻidan mahrum boʻlgan bolani oʻz hisobida saqlab turilgan uy-joyiga qaytib borishining imkoni yoʻq deb topish hamda uni “onlayn-navbat” axborot tizimiga kiritish masalasini koʻrib chiqish uchun Agentlikning tegishli hududiy boshqarmalariga murojaat qiladi. 14. Agentlikning hududiy boshqarmalari yetim bolalar va ota-ona qaramogʻidan mahrum boʻlgan bolalarni “Inson” ijtimoiy xizmatlar markazlarining yashash joyi boʻyicha oʻz hisobida saqlab turilgan uy-joyga qaytib borishiga toʻsqinlik qiladigan holatlar mavjudligi toʻgʻrisidagi murojaatni 10 ish kuni davomida koʻrib chiqadi va asoslantirilgan xulosa qabul qiladi. 15. Agentlikning hududiy boshqarmalari tomonidan yetim bolalar va ota-ona qaramogʻidan mahrum boʻlgan bolalarda, ilgari unga band qilingan uy-joyga qaytib borishiga imkon bermaydigan yoki maqsadga muvofiq boʻlmagan holatlar mavjudligi toʻgʻrisida ijobiy xulosasi mavjud boʻlganda (muqobil joylashtirish shakllarida boʻlish yoki oʻquv-tarbiya muassasasida muddatining tugashiga qadar), “Inson” ijtimoiy xizmatlar markazlari ularni “onlayn-navbat” axborot tizimiga kiritadi. 16. “Onlayn-navbat” axborot tizimiga muqobil joylashtirish shakllariga olingan yetim bolalar va ota-ona qaramogʻidan mahrum boʻlgan bolalar “Inson” ijtimoiy xizmatlar markazlari tomonidan kiritib boriladi. 17. “Inson” ijtimoiy xizmatlar markazlari “onlayn-navbat” axborot tizimiga kiritilgan uy-joyga muhtoj yetim bolalar va ota-ona qaramogʻidan mahrum boʻlgan bolalar haqidagi barcha tegishli maʼlumotlar bazasini shakllantiradi, saqlaydi, maʼlumotlarni doimiy yangilab boradi. “Inson” ijtimoiy xizmatlar markazlari zarur hollarda, uy-joyga muhtoj yetim bolalar va ota-ona qaramogʻidan mahrum boʻlgan bolalarga tegishli maʼlumotlarni uy-joyga muhtoj yetim bolalar va ota-ona qaramogʻidan mahrum boʻlgan bolalar va ularning qonuniy vakillaridan soʻrab oladi”; 18-bandning birinchi xatboshisi quyidagi tahrirda bayon etilsin: “18. “Inson” ijtimoiy xizmatlar markazlari uy-joyga muhtoj yetim bolalar va ota-ona qaramogʻidan mahrum boʻlgan bolalarni ular muqobil joylashtirish shakllarida boʻlish hamda oʻquv-tarbiya muassasasida tarbiyalanishi muddatining tugashidan bir yil avval uy-joyga muhtojlar sifatida “onlayn-navbat” axborot tizimiga kiritadi”; 19-banddagi “kotibiyatlar” soʻzi “Agentlikning hududiy boshqarmalari” soʻzlari bilan almashtirilsin; 21-banddagi “Kotibiyat” soʻzi “Agentlikning hududiy boshqarmasi” soʻzlari bilan almashtirilsin; 23-banddagi “Xalq taʼlimi vazirligi” soʻzlari “ustidan nazorat Agentlik” soʻzlari bilan almashtirilsin; 24-bandda: quyidagi mazmundagi ikkinchi xatboshi bilan toʻldirilsin: “Agarda 18 yoshga toʻlgan uy-joyga muhtoj yetim bolalar va ota-ona qaramogʻidan mahrum boʻlgan bolalar oʻquv-tarbiya muassasasini tugatmagan hollarda, ushbu toifadagi bolalar oʻquv-tarbiya muassasasini tugatgan yilda uy-joy bilan taʼminlanadi.”; ikkinchi va uchinchi xatboshilar tegishincha uchinchi va toʻrtinchi xatboshilar deb hisoblansin; 25-bandning ikkinchi xatboshisi quyidagi tahrirda bayon etilsin: “Bunda yetim bola yoki ota-ona qaramogʻidan mahrum boʻlgan bolaning asoslantirilgan murojaati asosida Agentlik hududiy boshqarmalari tomonidan uy-joyning umumiy maydonini kengaytirish va mazkur bandda nazarda tutilgan talablarni saqlab qolish sharti bilan sotishga ruxsat beriladi” 28-banddagi “Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari Bolalarni himoya qilish masalalari kotibiyati” soʻzlari “Agentlik” soʻzi bilan almashtirilsin; 29-banddagi “Xalq taʼlimi vazirligi” soʻzlari “Agentlik” soʻzi bilan almashtirilsin; 31-band quyidagi tahrirda bayon etilsin: “31. Davlat budjeti parametrlarida Agentlik uchun ajratilgan mablagʻlar tarkibida alohida satrda mablagʻlar rejalashtirilib, keyinchalik haqiqiy talabdan kelib chiqqan holda Agentlikning hududiy boshqarmalariga qayta taqsimlash orqali yoʻnaltiriladi”; 32-band oʻz kuchini yoʻqotgan deb hisoblansin; 33-band quyidagi tahrirda bayon etilsin: “33. Ushbu mablagʻlar Agentlikning hududiy boshqarmalari tomonidan belgilangan tartibda oldi-sotdi shartnomasiga asosan uy-joyni balansda saqlovchining hisobraqamiga yoki uy-joy egasining bank omonat hisobraqamiga hamda qurilish pudrat tashkiloti hisobraqamiga pul oʻtkazish yoʻli bilan oʻtkazib beriladi. Bunda: taʼmirlash va jihozlash bilan bogʻliq xarajatlar tegishli tuman (shahar) mahalliy budjetining qoʻshimcha manbalari, “Mehr daftari” jamgʻarmasi va Ijtimoiy himoya milliy agentligining Ijtimoiy himoya davlat jamgʻarmasi hisobidan; uy-joyni baholash va unga boʻlgan huquqlarni rasmiylashtirish bilan bogʻliq xarajatlar mazkur Nizomning 31-bandida belgilangan mablagʻlar hisobidan qoplanadi”; 34-bandning birinchi xatboshisi quyidagi tahrirda bayon etilsin: “34. Agentlikning hududiy boshqarmalari uy-joy berish toʻgʻrisidagi qarorini (buyruqni) qabul qiladi va tuman (shahar) hokimligiga yetim bolalar va ota-ona qaramogʻidan mahrum boʻlgan bolalarga ushbu Nizomga 2-ilovada belgilangan namunadagi orderni berish uchun yuboradi. Bunda tuman (shahar) hokimligi qaror (buyruq) kelib tushgan kundan boshlab bir ish kunida yetim bolalar va ota-ona qaramogʻidan mahrum boʻlgan bolalarga orderni rasmiylashtiradi va Agentlikning hududiy boshqarmalariga yuborilishini taʼminlaydi. Mazkur order berilgan uy-joyga koʻchib kirish uchun asos hisoblanadi”; quyidagi mazmundagi 341-band bilan toʻldirilsin: “341. Agentlikning hududiy boshqarmalari tuman (shahar) hokimligi tomonidan order rasmiylashtirib berilgandan soʻng 5 ish kuni mobaynida ushbu uy-joyni yetim bola va ota-ona qaramogʻidan mahrum boʻlgan bolaga belgilangan tartibda rasmiylashtirib berilishini taʼminlaydi”; 39-bandning birinchi xatboshisidagi “, rasmiylashtirilgan sanadan boshlab oʻn yil muddatga” soʻzlari “va 30 yoshga toʻlguniga qadar” soʻzlari bilan almashtirilsin; 41-banddagi “Tuman (shahar) hokimliklari” soʻzlari “Agentlikning hududiy boshqarmalari” soʻzlari bilan almashtirilsin; 42-band quyidagi tahrirda bayon etilsin: “42. Yetim bola yoki ota-ona qaramogʻidan mahrum boʻlgan bola u muqobil joylashtirish shakllarida boʻlish yoki oʻquv-tarbiya muassasasida tarbiyalanish muddatining tugayotgan yilning oxiriga qadar boʻlgan muddatda uy-joylar bilan taʼminlanadilar, ushbu nizomning 9-bandidagi holatlar bundan mustasno”; 43-banddagi “Tuman (shahar) hokimliklari” soʻzlari “Agentlikning hududiy boshqarmalari” soʻzlari bilan almashtirilsin; 45-banddagi “tuman (shahar) hokimliklari bolalarni himoya qilish shuʼbalari” soʻzlari “Inson” ijtimoiy xizmatlar markazlari” soʻzlari bilan almashtirilsin; 46 va 47-bandlar quyidagi tahrirda bayon etilsin: “46. Yetim bolalar va ota-ona qaramogʻidan mahrum boʻlgan bolaning ajratilgan uy-joyda yashashi, ijtimoiy hayotga moslashishida qiyinchiliklar aniqlangan taqdirda, unga “Inson” ijtimoiy xizmatlar markazlari va mahalla organi faollari bilan birgalikda ijtimoiy-psixologik yordam koʻrsatiladi. 47. Uy-joyga muhtoj sifatida hisobga qoʻyilgan hamda uy-joy bilan taʼminlangan yetim bolalar va ota-ona qaramogʻidan mahrum boʻlgan bolalar toʻgʻrisidagi yillik maʼlumotlar Agentlikning hududiy boshqarmalari Agentlikka va tuman (shahar) hokimliklari tomonidan Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklariga hisobot yilidan keyingi yilning 20-yanvarigacha, oʻz navbatida, Agentlik va Qoraqalpogʻiston Respublikasi Vazirlar Kengashi, viloyatlar va Toshkent shahar hokimliklari tomonidan Oʻzbekiston Respublikasi Vazirlar Mahkamasi va Statistika agentligiga hisobot yilidan keyingi yilning 25-yanvarigacha taqdim etilishi lozim”; 1 va 2-ilovalar quyidagi tahrirda bayon etilsin: Bosqichlar Subyektlar Mexanizm Muddatlar 1-bosqich Uquv-tarbiya muassasalari va “Inson” ijtimoiy xizmatlar markazlari Yetim bolalar va ota-ona qaramogʻidan mahrum boʻlgan bolalarni uy-joyga muhtoj sifatida “onlayn-navbat” axborot tizimiga kiritib boradi. Bolani muqobil joylashtirish shakllarida boʻlish muddati tugashidan bir yil avval 2-bosqich Agentlikning hududiy boshqarmalari 1. Yetim bolalar va ota-ona qaramogʻidan mahrum boʻlgan bolalar uchun uy-joy topadi va baholanishini tashkil etadi. 1. Yil davomida 2. Yetim bolalar va ota-ona qaramogʻidan mahrum boʻlgan bolalar uchun belgilangan tartibda uy-joy sotib oladi. 2. Uy-joy baholangandan keyin besh kun ichida 3. Uy-joy berish toʻgʻrisida qaror (buyruq) qabul qiladi va tuman (shahar) hokimligiga yuboradi. 3. Yetim bolalar va ota-ona qaramogʻidan mahrum boʻlgan bola 18 yoshga toʻlgan yilda 3-bosqich Tuman (shahar) hokimligi Yetim bolalar va ota-ona qaramogʻidan mahrum boʻlgan bolaga berilgan uy-joyga kirib yashashi uchun order beriladi. Qaror (buyruq)kelib tushgan kundan boshlab bir ish kuni ichida 4-bosqich Agentlikning hududiy boshqarmalari Tuman (shahar) hokimliklari uy-joyni berish boʻyicha orderda koʻrsatilgan uyni yetim bola nomiga belgilangan tartibda rasmiylashtirib beradi. Order olingan kundan boshlab 5 ish kuni mobaynida Oʻzbekiston Respublikasi ___________________ viloyati hokimligi (yoki Qoraqalpogʻiston Respublikasi Vazirlar Kengashi) ___________ tumani (shahar) hokimligi Uy-joy ajratilganligi toʻgʻrisida ORDER Mazkur order “______” _________________ ________ yilda tugʻilgan _______________________(kun)___________(oy)____________(yil) ____________________________________________________________________________________________ ga (F.I.O.) ________________ kishidan iborat oilasi (oʻzi) uchun umumiy maydoni ________ kv.m boʻlgan ________ xonali uy-joyni ________________________________________________________________ mulk huquqi asosida rasmiylashtirish / qurish (rekonstruksiya qilish) maqsadida ______________________________________________________________________ asosida berildi. (buyruqni qabul qilgan organ, buyruq raqami va sanasi) Pasport (identifikatsiyalovchi ID-karta) maʼlumotlari: ________________________________________. (seriyasi, raqami, qachon va kim tomonidan berilgan) Ajratilgan uy-joy manzili: _______________________________________________________________. (tuman (shahar), uy, xonadon raqami) Uy-joyning qiymati: _____________________________________________________________________. (summa soʻz bilan yoziladi) Order egasi bilan bir qatorda uy-joyga uning quyidagi oila aʼzolari ham birgalikda yashashi hisobga olingan. T/r Qarindoshlik darajasi F.I.O. Shaxsni tasdiqlovchi hujjat (seriyasi, raqami) Tugʻilgan sanasi 1. turmush oʻrtogʻi 2. farzandlar ______________ tumani (shahri) hokimi ______________________ QR-kod (F.I.O.) ______________________ tumani (shahri) hokimi____________________20____ yil. 3. Vazirlar Mahkamasining 2022-yil 31-martdagi 145-son qarori bilan tasdiqlangan “Ayollar daftari”ni yuritish orqali xotin-qizlar muammolarini tizimli ravishda hal etish va ularni ijtimoiy qoʻllab-quvvatlash tartibi toʻgʻrisidagi nizomda: a) 33-bandning ikkinchi xatboshisidan “Saxovat va koʻmak” jamgʻarmasi va boshqa” soʻzlari chiqarib tashlansin; b) 39-bandning birinchi xatboshisidan “va “Saxovat va koʻmak” jamgʻarmasi” soʻzlari chiqarib tashlansin; v) 2-ilovada: 5-pozitsiya quyidagi tahrirda bayon etilsin: “ 5. Zarur hollarda, sektor rahbari xulosasi asosida, bir martalik moddiy yordam berish. bazaviy hisoblash miqdorining 2 baravari miqdorida “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”; 10-pozitsiya quyidagi tahrirda bayon etilsin: “ 10. Bir martalik moddiy yordam berish. bazaviy hisoblash miqdorining 4 baravari miqdorida “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”; 12-pozitsiya quyidagi tahrirda bayon etilsin: “ 12. Bir martalik moddiy yordam berish. bazaviy hisoblash miqdorining 4 baravari miqdorida “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”; 17-pozitsiya quyidagi tahrirda bayon etilsin: “ 17. Sektor rahbari xulosasi asosida, bir martalik moddiy yordam berish. bazaviy hisoblash miqdorining 2 baravari miqdorida “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”; 18-pozitsiya quyidagi tahrirda bayon etilsin: “ 18. Bir martalik moddiy yordam berish. bazaviy hisoblash miqdorining 4 baravari miqdorida “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”; 41-pozitsiya quyidagi tahrirda bayon etilsin: “ 41. “Ayollar daftari”ga kiritilgan xotin-qizlarning sayohatlarini tashkil etish. Hisob-kitobga koʻra “Ayollar daftari” jamgʻarmasi Oila va xotin-qizlar qoʻmitasi Xotin-qizlar faoli ”. 4. Vazirlar Mahkamasining 2022-yil 25-apreldagi 211-son qarori bilan tasdiqlangan Hududlarda aholi bilan oʻtkazilgan uchrashuvlar davomida bildirilgan takliflar va aholini uzoq yillardan buyon qiynab kelayotgan mavjud muammolarni tezkor bartaraf etishga qaratilgan hamda amaliy tadbirlarni oʻz ichiga olgan “Yoʻl xaritasining” 4-pozitsiyasi chiqarib tashlansin. 5. Vazirlar Mahkamasining “Oʻzgalar parvarishiga muhtoj shaxslarga ijtimoiy xizmat va yordam koʻrsatishning sifat jihatidan yangi tizimini joriy etish toʻgʻrisida” 2024-yil 11-martdagi 123-son qarorining 5-bandi uchinchi xatboshisi quyidagi tahrirda bayon etilsin: “xizmatlarning narxi eng yaxshi tijoriy takliflar asosida shakllantiriladi”. 1. Vazirlar Mahkamasining “Moddiy yordam va koʻmakka muhtoj oilalarni, xotin-qizlar va yoshlarni ijtimoiy qoʻllab-quvvatlash boʻyicha qoʻshimcha chora-tadbirlar toʻgʻrisida” 2021-yil 28-apreldagi 250-son qarori. 2. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Yoshlarning tadbirkorlik faoliyatini qoʻllab-quvvatlash va bandligiga koʻmaklashish, ularni ijtimoiy himoya qilish hamda boʻsh vaqtini mazmunli tashkil etishga oid qoʻshimcha chora-tadbirlar toʻgʻrisida” 2021-yil 20-apreldagi PF-6208-son Farmoni)” 2021-yil 23-iyuldagi 450-son qaroriga ilovaning 4-bandi. 3. Vazirlar Mahkamasining “Oʻzbekiston Respublikasi Vazirlar Mahkamasining ijro etuvchi tuzilmasi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2021-yil 16-avgustdagi 524-son qaroriga 1-ilovaning 35-bandi. 4. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish toʻgʻrisida (Oʻzbekiston Respublikasi Prezidentining “Zoʻrlik ishlatishdan jabr koʻrgan xotin-qizlarni reabilitatsiya qilishga oid qoʻshimcha chora-tadbirlar toʻgʻrisida” 2021-yil 19-maydagi PQ-5116-son qarori)” 2021-yil 6-oktabrdagi 624-son qaroriga ilovaning 7-bandi. 5. Vazirlar Mahkamasining “Yetim bolalar va ota-ona qaramogʻidan mahrum boʻlgan bolalarni ijtimoiy qoʻllab-quvvatlashga doir qoʻshimcha chora-tadbirlar toʻgʻrisida” 2021-yil 25-oktabrdagi 656-son qaroriga 2-ilovaning 18-bandi. 6. Vazirlar Mahkamasining “Xotin-qizlar muammolarini oʻrganish va hal etish tizimini yanada takomillashtirish chora-tadbirlari toʻgʻrisida” 2022-yil 31-martdagi 145-son qarorining 13-bandi hamda qarorga 4-ilova. 7. Vazirlar Mahkamasining “Oʻzbekiston Respublikasi Hukumatining ayrim qarorlariga oʻzgartirishlar kiritish toʻgʻrisida (Oʻzbekiston Respublikasining “Normativ-huquqiy hujjatlar toʻgʻrisida” 2021-yil 20-apreldagi OʻRQ-682-son Qonuni)” 2022-yil 4-apreldagi 153-son qaroriga ilovaning 1026-bandi. 8. Vazirlar Mahkamasining “Yoshlar muammolarini oʻrganish va hal etish tizimini yanada takomillashtirish chora-tadbirlari toʻgʻrisida” 2022-yil 7-iyundagi 312-son qaroriga 4-ilovaning 6-bandi. 9. Vazirlar Mahkamasining “Yer munosabatlarida tenglik va shaffoflikni taʼminlash, yerga boʻlgan huquqlarni ishonchli himoya qilish va ularni bozor aktiviga aylantirish tizimi takomillashtirilishi munosabati bilan Oʻzbekiston Respublikasi Hukumatining ayrim qarorlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 8-iyuldagi 375-son qaroriga 1-ilovaning 27-bandi. 10. Vazirlar Mahkamasining “Oila va xotin-qizlar bilan ishlash, mahalla va nuroniylarni qoʻllab-quvvatlash tizimi takomillashtirilishi munosabati bilan Oʻzbekiston Respublikasi Hukumatining ayrim hujjatlariga oʻzgartirish va qoʻshimchalar kiritish, shuningdek, baʼzilarini oʻz kuchini yoʻqotgan deb hisoblash toʻgʻrisida” 2022-yil 9-avgustdagi 438-son qaroriga 1-ilovaning 79-bandi. 11. Vazirlar Mahkamasining “Oʻzbekiston Respublikasi Hukumatining ayrim hujjatlariga ijtimoiy ahvoli va turmush sharoiti ogʻir oilalarni qoʻllab-quvvatlash tizimini soddalashtirishga qaratilgan oʻzgartirish va qoʻshimchalar kiritish toʻgʻrisida” 2023-yil 17-oktabrdagi 547-son qarori. 12. Vazirlar Mahkamasining “Qishloq hoʻjaligiga moʻljallangan yer uchastkalarini ijaraga berish tartibi takomillashtirilganligi munosabati bilan Oʻzbekiston Respublikasi Hukumatining ayrim qarorlariga oʻzgartirishlar va qoʻshimcha kiritish toʻgʻrisida” 2024-yil 26-apreldagi 237-son qaroriga ilovaning 3-bandi. 13. Vazirlar Mahkamasining 2020-yil 22-apreldagi 213-F-son farmoyishi.